Vesti online / Svet / / Apel da se uči srpski\nApel da se uči srpski\nSa radom udruženja odnosno Zajednice srpskih klubova u Gornjoj Austriji se upoznala Generalni konzul Republike Srbije u Salcburgu, Svetlana Lala Stanković koja je prisustvovala sednici, koja je održana u prostorijama SK Mlava u Lincu.\nSednica ZSK: Konzulka Stankovića na čelu stola\nOna je pre pola godine imenovana za prvog čoveka našeg diplomatskog predstavništva u gradu na reci Salcah.\nNa poziv novog rukovodstva Zajednice iz Gornje Austrije, koja broji 10 udruženja, gospođa Stanković je saznala koje su aktivnosti i problemi naših udruženja u ovom delu Austrije.\nUčesnici ovog sastanka su imali priliku da u jednom otvorenom dijalogu, iznesu mišljenje i stavove prema matici, koja bi, kako je većina prisutnih istakla, morala da ima daleko "više" sluha prema njima.\nČlanovi Zajednice srpskih klubova u pokrajini Gornja Austrija nedavno su na godišnjoj Skupštini u prostorijama kluba Mlava u Lincu izabrali novo rukovodstvo na čelu sa Rajkom Mijatovićem. On je predsednik SK Mlava, gde je održana sednica.\nS druge strane, gospođa Stanković je došla sa nekoliko veoma važnih predloga.\nU višesatnom razgovoru sa predstavnicima sedam udruženja koja su došla na sastanak, prvo se pojedinačno upoznala sa radom svakog kluba da bi zatim iznela predloge za poboljšanje saradnje sa maticom.\nKonkretno je predložila pokretanje nastave srpskog jezika:\n- Radi se o pilot projektu sa kojim smo krenuli u pokrajini Salcburg i prema prvim procenama trebalo bi da opravda očekivanja. Na ovome smo radili dugo, jer su bile neophodne pripreme i dogovori - kazala je generalna konzulka.\nOna je nešto slično ponudila i udruženjima u Gornjoj Austriji. Ostalo je da se dogovore o detaljima, s tim što bi do 15. marta trebalo da se zna način finansiranja nastavnika koji bi predavali, prostorije i broj dece, što je zapravo najvažnije.\nZato su svi uputili poziv našim zemljacima širom Gornje Austrije da svoje naslednike upute na časove odnosno prijave za nastavu srpskog jezika.\nŽelja bolja integracija\nČlanovi Zajednice iz Linca su "Nikola Tesla", Mlava, Ostrog i Omladinsko udruženje Gornjak, zatim KUD "Knez Lazar" iz Gmundena, KUD Bosiljak iz Velsa, KUD "Petar Kočić" iz Lakirhena, KUD "Vuk Karadžić" iz Štajera i KUD Barili, odnosno Srbija iz Braunaua.\nČlan ove zajednice nije jedino klub Vidovdan iz Linca.\nŽelja je da se promenom rukovodećih ljudi pre svega radi na što boljoj integraciji naših ljudi u ovom delu Austrije, jer prema podacima u njoj živi preko 30.000 Srba.\nSVET Braća iz Bosne harala Austrijom\nSVET Socijalni stan iznajmljivao turistima\nSVET U Austriji proglašen najviši nivo opasnosti od lavina


CENTAR ZA DRUŠTVENE INOVACIJE OTVOREN U PROSTORIJAMA VMC U TEMERINU\nBack PRIVREDA PREDSTAVLJAMO CENTAR ZA DRUŠTVENE INOVACIJE OTVOREN U PROSTORIJAMA VMC U TEMERINU\nsubota, 26 oktobar 2019 09:29\nU okviru projekta EU-IMPACT-WB, u petak, 25. oktobra 2019. godine u Temerinu (Narodnog fronta 56), kraj Novog Sada, održana je svečanost povodom otvaranja SOCIAL INNOVATION HUB.\nSOCIAL INNOVATION HUB - Centar za društvene inovacije je savremeno opremljen prostor namenjen mladim inovatorima i preduzetnicima radi njihovog okupljanja, rada i druženja, svima onima kojima je za realizaciju njihovih ideja neophodna podrška i početni impuls lokalne zajednice, a koji će doprineti društvenim promenama. Prostor je osmišljen tako da ga mladi mogu besplatno koristiti, a Vojvodina Metal Claster (VMC), jedan od partnera na projektu, će im pružiti poslovnu podršku, u smislu edukacije, treninga, učešća na sajmovima, povezivanja na regionalnom i svetskom nivou i sl.\nEU-IMPACT-WB (EU inovacije, partnerstva, saradnja i transformacija na zapadnom Balkanu) naziv je projekta koji realizuju CREATE FUNDTION - Priština, ALBIZ FUNDATION, Skoplje, ENECA, Niš, OKC Banja Luka, OPEN DOORS Tirana i VOJVODINA METALS KLASTER Temerin, organizacije koje se bave inovacijama, novim tehnologijama, transferom znanja, društvenim izazovima. Ciljna grupa ovog projekta su mladi inovativni stvaraoci i preduzetnici u društveno-humanističkim i visoko tehnološkim oblastima. Projekat se sprovodi sa namerom osnaživanja mladih inovatora i preduzetnika radi trajnog pozitivnog uticaja (IMPACT) na lokalnom, regionalnom i međunarodnom nivou kroz različite oblike socijalnih i preduzetničkih poduhvata.\nDirektor VMC-a, gospodin Zoran Pekez, je tom prilikom istakao društveno odgovornu ulogu u pružanju podrške i pomoći organizacija/partnera mladim ljudima, njihovom zajedničkom radu i aktivnostima, u razmeni i transferu ideja, inovacija i unapređivanju biznisa na prostoru gde se projekat realizuje.\nPravci i konkretni koraci pružanja podrške i pomoći mladim inovatorima/preduzetnicima biće realizovani kroz sledeće aktivnosti.\n- Indentifikaciju i angažovanje 200 mladih socijalnih inovatora/preduzetnika;\n- Uspostavljanje regionalne poslovne internet platforme namenjene mladim socijalnim\ninovatorima/preduzetnicima na prostoru obuhvaćenom projektom;\n- Formiranje pet Social Innovation HUB-ova, kao elementarnu poslovnu infrastrukturu za rad i saradnju mladih socijalnih inovatora/preduzetnika;\n- Izradu pet GAP analiza o stanju na tržištu radne snage i potencijala mladih socijalnih\ninovatora/preduzetnika na teritriji na kojoj se projekat odvija;\n- Realizaciju pet nacionalnih programa treninga u cilju povećanja znanja i kompetencija;\n- Uspostavljanje regionalne e-learning platforme za učenje i razmenu znanja;\n- Organizaciju zajedničke regionalne letnje škole za mlade.\n-Realizaciju jednog regionalnog i pet nacionalnih biznis foruma na teme održivosti, inovacije, novih tehnolohija i preduzetništva;\n- Izradu pet planova održivosti preduzetničkih biznisa mladih socijalnih inovatora;\n- Pomoć i podršku mladim preduzetnicima/inovatorima u uspostavljanju saradnje sa firmama\nza Outsourcing poslovnih procesa;\n- Obezbeđivanju ukupno 40 poslovnih grantova za početno finansiranje preduzetničkih\npoduhvata mladih socijalnih inovatora i preduzetnika;\n- Podršku 300 mladih socijalnih inovatora i preduzetnika za učešća na poslovnim sajmovima\n- Informisanje i podizanje svesti o stanju na tržištu rada i mogućnostima mladih preduzetnika.\nGospodin Pekez je takođe podsetio da je VMC poslovno udruženje za unapređenje konkuretntnosti metalskog sektora Srbije, sa sedištem u Temerinu. To je nestranačka, nevladina, neprofitna poslovna asocijacija privatnih kompanija, naučnih i razvojnih institucija u oblasti mašinstva i metalske industrije Srbije, koja je u startu uključivala 70-tak a danas 176 kompanija sa više od 9.000 zaposlenih, koji ostvaruju ukupan promet od preko 600 miliona EUR i izvoz veći od 300 miliona EUR. VMC ima partnerstvo sa preko 400 institucija (naučnih, razvojni, inovativnih) iz EU i sveta, deo je mnogih razvojinih projekata od kojih je realizovano više od 30 ukupne vrednosti od preko 11 miliona EUR.\nDirektor je naglasio da je ovo jedan u nizu planiranih projekata pomoći i podrške mladim inovatorima i preduzetnicima u njihovom lakšem i bržem savladavanju početničkih „bolesti“ u poslovanju, i želja da njihove preduzetničke akcije imaju i tržišni efekat i što pre prerastu u biznis, u pravom značenju te reči. Kroz saradnju sa nacionalnim vladama partnera na projektu, biće definisani i planovi za održivost ovakvih akcija i po završetku ovog projekta, te se zahvalio prisutnim predstavnicima Javne uprave, pre svega Vlade Vojvodine, Privredne komore Vojvodine, opštine Temerin, jer će sledeća tema biti kako da se ideje ovih mladih ljudi realizuju i održe u životu.


Zahvaljujući uspješnoj saradnji sa Vojnomedicinskom akademijom /VMA/ iz Beograda, u Bolnici “Sveti Vračevi” Bijeljina uvedene su nove operativne procedure u liječenju jetre i pankreasa.\n“Želja ovog regiona je da se napravi respektabilan medicinski centar gde praktično možemo obavljati najveći deo hirurških intervencija i kompleksnih medicinskih zahvata, bez potrebe slanja u druge regionalne bolnice”, rekao je novinarima načelnik Odjeljenja za hepatobilijarnu i pankreasnu hirurgiju VMA Darko Mirković.\nProfesor Mirković, koji je i Šef transplantacionog tima Republike Srbije, pohvalio je tehničke uslove, tim i saradnju sa ljekarima i menadžmentom bijeljinske bolnice na uvođenju vrlo kompleksnih hirurških intervencija tercijarnog nivoa.\n“Da bi hirug mogao da radi trebaju tehnički uslovi i tim sa kojim radite, koje bijeljinska bolnica ima”, rekao je Mirković.\nOn je rekao da je sedam, osam dana postoperativno toliko značajno koliko i sama hirurška intervencija, te istakao da bez straha dolazi u Bolnicu “Sveti Vračevi” u Bijeljini i radi kompleksne hirurške intervencije, jer zna ko će se o pacijentima kasnije brinuti sa aspekta anestezije i odjeljenja hirurgije. Profesor Mirković je dodao da je iz ove bolnice nekoliko uspješno završenih specijalizacija na VMA, na hirurgiji i anesteziji.\nOpšti hirurg supspecijalista vaskularne hirurgije iz bijeljinske bolnice dr Nemanja Janković, rekao je novinarima da su zahvaljujući saradnji sa prof. dr Darkom Mirkovićem za vikend u Bolnici “Sveti Vračevi” urađene tri kompleksne operacije i da su pacijenti dobro, kao i da je stručnjak sa VMA održao danas predavanje ljekarima bijeljinske bolnice na temu tumori jetre i nove metode liječenja.\nDr Janković je rekao je je prof. Mirković prijatelj Bolnice u Bijeljini i najavio obuhvatniju i intenzivniju saradnju, uz podršku direktora Bolnice “Sveti Vračevi” prof. dr Zlatka Maksimovića i želju da se operativne procedure liječenja bolesnika podignu na što viši nivo.“Dolazak prof. Mirkovića kod nas ima više benefita, prvo za naše korisnike, jer dobijamo vrlo kompleksne operacije koje se rade u vrlo malo centara u regionu, a benefit za naše ljekare , specijalizante i specijaliste hirurgije je da mogu dalje da se obučavaju sa profesorom. Zahvaljujući zainteresovanosti našeg direktora prof. Maksimovića, ova saradnja će se ubuduće još više intenzivirati” istakao je Janković.\nOn je dodao da je benefit cijelog društva smanjenje troškova, jer će se kompleksne operacije raditi u bijeljinskoj bolnici, umjesto da se pacijenti šalju u susjedne države.\n“Zahvaljujući Fondu zdravstvenog osiguranja Republike Srpske, pacijenti iz drugih regija mogu da se liječe u našoj zdravstvenoj ustanovi u Bijeljini”, zaključio je dr Janković.


Crnogorska sportska akademija, na čijem čelu je prof. dr Duško Bjelica, redovni profesor Fakulteta za sport i fizičko vaspitanje Univerziteta Crne Gore, predstavljena je u majskom izdanju biltena HEPA Evropa - Evropske mreže za promociju zdravlja kroz upražnjavanje tjelesne aktivnosti. HEPA je dio Svjetske zdravstvene organizacije za Evropu.\nBilten je pripremljen u saradnji sa Regionalnom kancelarijom Svjetske zdravstvene organizacije Evrope, a njegov cilj je da se poveća i poboljša komunikacija sa članovima mreže, kao i ojača vidljivost organizacije, čiji su članovi Crnogorska sportska akademija i Fakultet za sport i fizičko vaspitanje.\nU tekstu HEPA Evrope stoji da je svrha Crnogorske sportske akademije promocija nauke i istraživanje, s posebnim naglaskom na sportske nauke. Glavne teme istraživanja uključuju motivaciju, stavove i vrijednosti prema fizičkim aktivnostima, zdravstveni aspekti kod fizički aktivnih pojedinaca, odnos između fizičke aktivnosti i starenja, prevencija bolesti.\n„Osnovana 2003. godine u Podgorici (Crna Gora), Crnogorska sportska akademija (CSA) je sportsko naučno udruženje posvećeno sakupljanju, stvaranju i širenju naučnog znanja kako na nivou Crne Gore tako i izvan nje. Podržava crnogorske institucije, kao što su Ministarstvo sporta, Ministarstvo prosvjete, Ministarstvo nauke i Crnogorski olimpijski komitet, nudeći naučne savjete i podršku u realizovanju koordinisanih, nacionalnih i evropskih istraživačkih projekata“, navodi se u tekstu.\nCrnogorska sportska akademija je prepoznata po 18 godina dugoj tradiciji organizovanja konferencije koja okuplja naučnike svijeta u oblasti sportskih nauka. Ovu konferenciju organizuje u saradnji sa Fakultetom za sport i fizičko vaspitanje Univerziteta Crne Gore i drugim međunarodnim partnerima, kao i pod pokroviteljstvom tradicionalnih i novih partnera.


Ministarstvo pravde podržava inicijativu za uvođenje doživotnog zatvora za ubice dece\nAutor : eBelaCrkva Nov 30, 2017\nMinistarstvo pravde podržava inicijativu za uvođenje doživotne robije za ubice dece, a predlog izmena Krivičnog zakona uskoro će se naći pred poslanicima u Narodnoj skupštini Republike Srbije.\nMinistarstvo pravde ne može da ostane imuno na veliki broj zahteva građana, jer se više od 160 hiljada njih, na inicijativu Fondacije "Tijana Jurić", svojim potpisima izjasnilo da je za uvođenje doživotne robije za ubice dece.\nZa raspravu o izmeni Krivičnog zakonika neophodno je 30 hiljada potpisa građana, tako da će se predlog izmene KZ-a uskoro naći pred poslanicima u Narodnoj skupštini Republike Srbije.\nTo je izjavila Nela Kuburović, ministarka pravde, uz napomenu da i lično podržava izmenu Krivičnog zakona kojom bi se, umesto kazne od 40 godina, za ubice dece uvela kazna doživotne robije.\n- Ministarstvo pravde je još 2015. godine predložilo uvođenje kazne doživotne robije u naš pravosudni sistem, ali možda u tom trenutku stručna javnost nije bila zainteresovana da diskutuje o toj temi. Nakon dostavljanja oko 160 hiljada potpisa za uvođenje kazne doživotne robije, ponovo smo pokrenuli javnu raspravu na tu temu, ukazala je Kuburovićeva.\nPo rečima Kuburovićeve, namera Ministarstva pravde je da se kazna doživotnog zatvora, osim zbog ubistva dece, može izreći i za druge vrste teških ubistava.\n- Međutim, to zahteva izmenu Krivičnog zakonika, zatim Zakonika o krivičnom postupku, kao i čitavog niza podzakonskih akata. Međutim, mi, bez sumnje, nećemo ostati nemi na zahtev naših građana, i svakako ćemo tu temu uskoro staviti na dnevni red, precizirala je ministarka.


15.04.2020 u 17:05\nPomoć pojedinim državnim preduzećima – posebno „Er Srbiji” i EPS-u\nDržava će pomoći pojedinim preduzećima u njenom vlasništvu, pre svega Er Srbiji i Elektroprivredi Srbije, kako bi ove kompanije mogle da nastave rast i šire svoje poslovanje u regionu nakon završetka pandemije kovid-19, rekao je ministar finansija Siniša Mali. Mali kaže da je aktuelna kriza pokazala značaj državnih preduzeća, pre svih Er Srbije i EPS-a, a za koje su mnogi govorili da treba da budu ugašeni ili prodati. Ministar finansija je rekao da je Srbija jedna od malobrojnih zemalja, a jedina u regionu, koja ima nacionalnu avio kompaniju koja, kako je istakao, raste i koja je profitabilna. „Ta ista avio kompanija, naša, srpska, nam je vratila hiljade građana koji su bili po različitim delova sveta, u Srbiju. Desetine, stotine tona pomoći medicinskog materijala dopremila u Srbiju.\n10.04.2020 u 18:14\nOdluka da se svakom punoletnom građaninu Srbije posle vanrednog stanja zbog korona virusa isplati po 100 evra je sjajna mera koja unosi optimizam i pokazuje koliko država želi da podrži svakog građanina, izjavio je ministar finansija Siniša Mali. On je to rekao na konferenciji za novinare u Palati Srbija, upitan kako komentariše to što je Fiskalni savet kritikovao tu meru i pozvao Vladu Srbije da odustane od nje. Mali je rekao da je pažljivo pročitao analizu Fiskalnog saveta koji, dodao je, osim tog dela nije imao većih zamerki na program mera za oporavak srpske privrede pogođene virusom korona. „Naveli su da žele da se ove mere što pre primene i da pravni okvir bude što detaljniji i lakši za primenu. Mi sigurno izlazimo u susret tome što su rekli na ovaj način, ali po pitanju tih 100\n31.03.2020 u 16:22\nPripremili smo sveobuhvatan Program ekonomskih mera za smanjivanje negativnih efekata prouzrokovanih pandemijom virusa Kovid-19 i podršku privredi Srbije za očuvanje zaposlenosti, a vredan je 5,1 milijardu evra, izjavio je danas ministar finansija Siniša Mali. Kaže da je paket mera pažljivo pripremljen i da su sagledane sve moguće posledice ove krize po našu ekonomiju, kao i iskustva drugih zemalja. „Ovo je sveobuhvatni paket mera koji je usmeren na očuvanje nivoa zaposlenosti i predstavlja borbu za svako radno mesto i pomoć onim preduzećima koja su i najviše pogođena ovom krizom\n08.02.2020 u 15:00\nPredsednik Srbije Aleksandar Vučić obišao je danas gradilište projekta Beograd na vodi, objavljeno je na Instagram nalogu buducnostsrbijeav. „Po prvi put obilazak Kule Beograd koja napreduje fantastičnom brzinom”, napisao je predsednik Vučić. „Sa vrednim radnicima mogao da podelim radost zbog izgradnje najlepšeg kompleksa u Jugoistočnoj Evropi”, dodao je Vučić. Pored teksta, postavljene su i fotografije obilaska u kojem je predsednika Srbije pratio i ministar finansija Siniša Mali.


Savetnik predsednika Trampa za nacionalnu bezbednost Robert O'Brajen (arhivski snimak)\nAmerički savetnik za nacionalnu bezbednost Robert O'Brajan izjavio je u nedelju da "nije video nikakve dokaze" da Rusija pokušava da pomogne predsedniku Trampu da ponovo bude izabran, ali je priznao da nije tražio obaveštajne izveštaje u kojima se navodi da se Moskva meša u američke izbore 2020.\nPrema izveštajima koji su objavljeni u medijima prošle nedelje, američki obaveštajni zvaničnici obavestili su Odbor za obaveštajna pitanja u Predstavničkom domu, koji kontrolišu demokrate, da Rusija radi na tome da pomogne Trampu da osvoji drugi mandat u Beloj kući nakon što se prethodno mešala da mu pomogne na izborima 2016.\nMeđutim, O'Brajan je izjavio za program televizije ABC "This Week" da "sumnja u to." "To prosto nema smisla, zašto bi želeli da on bude ponovo izabran?" Dodao je da je Tramp ojačao NATO savez vršeći pritisak na evropske zemlje da povećaju budžete za odbranu.\nO'Brajan je izjavio da izveštaji o informacijama dostavljenim kongresnom odboru "nisu priča vredna pažnje."\n"Nisam video niti jedan dokaz da Rusija pokušava da pomogne predsedniku Trampu da ponovo pobedi na izborima", rekao je. "Nisam video obaveštajne podatke i nisam video tu analizu. Želim da dobijem analizu koju je dobio odbor i budem siguran da je čvrsta. Na osnovu onoga što sam čuo - samo ono što sam video u štampi - to nema smisla".\nPredsednički kandidat Berni Sanders sa latinoameričkim pristalicama u Santa Ani u Kaliforniji.\nPredstavnici obaveštajne zajednice su takođe informisali senatora iz Vermonta Bernija Sandersa, koji je trenutno vodeći kandidat u borbi za predsedničku nominaciju Demokratske partije, da u svom mešanju Rusija i njemu pokušava da pomogne da osvoji demokratsku nominaciju, moguće zbog teorije da bi kao samoproklamovani demokratski socijalista Sanders bio najslabiji protivnik Trampu.\n"To nije iznenađenje, on je išao na medeni mesec u Moskvu", rekao je O'Brajan komentarišući rusko zanimanje za Sandersovu kandidaturu.\nPredsednik Tramp i senator Sanders su različito reagovali na izveštaje o ruskom mešanju koje im, navodno, ide u prilog.\nPred odlazak u Indiju, Tramp je kongresmena Adama Šifa, demokratskog predsednika Odbora za obaveštajna pitanja okrivio da je on odao novinarima informacije o ruskom mešanju.\nNa mitingu u Nevadi, predsednik je rekao: "To su dezinformacije. To je jedino što znaju da rade, ništa drugo ne znaju - demokrate." Ismevajući svoju opoziciju, Tramp je rekao da ako demokrate "krive Rusiju, Rusiju, Rusiju za pobedu Bernija Sandersa u Nevadi", treba da traže novu istragu bivšeg specijalnog tužioca Roberta Malera.\nPosle duge istrage izbora 2016, Maler je zaključio da Trampov izborni štab nije bio u dosluhu sa Rusijom ali Tramp nije oslobođen optužbi da je vršio opstrukciju istrage. Nekoliko istaknutih ličnosti iz Trampovog kruga bliskih saradnika je uhapšeno i osuđeno na osnovu različitih optužnica koje su proistekle iz Malerove istrage.\nNa drugoj strani, Sanders je rekao: "Amerikancima, bilo da su republikanci, demokrate ili nezavisni birači, je muka od toga da vide da se Rusija i druge zemlje mešaju u naše izbore." Takođe je izjavio za Vašington Post: "Iskreno, ne zanima me koga Putin želi da vidi kao predsednika. Moja poruka Putinu je jasna - ne mešajte se u američke izbore, a kao predsednik ja ću se postarati za to."\nIzveštaj obaveštajaca SAD: Rusija, Kina i Iran pokušali mešanje u izbore 2018.\nDemokrate osuđuju Trampa zbog izjave o stranim vladama


Kako otuđena institucija brine za sebe: CIK BiH od Parlamenta traži još para za izbore! – Fokus.ba\nKako otuđena institucija brine za sebe: CIK BiH od Parlamenta traži još para za izbore!\nCIK BiH na godišnjem nivu iz državnog budžeta dobije oko tri miliona KM. Sav taj iznos potroše na plate, naknade i druge troškove uposlenika. U izbornim godinama CIK dobije dodatnih oko osam miliona maraka koje troši na provedbu izbora, a od tog iznosa oko četiri milliona plati biračkim odborima\nCentralna izborna komisija (CIK) BiH, uprkos brojnim kritikama na njen rad i stavovima da je broj od oko 70 zaposlenih u toj instituciji ionako prevelik, predlaže Parlamentu BiH da poveća izdvajanja iz budžeta za njen rad, saznaje Inforadar.\nIz dokumenta dostavljenog državnom parlamentu, a koji je u posjedu Inforadara, ističe se potreba “za značajnim povećanjem finansijskih sredstava za finanansiranje izbome administracije”. Kako je dalje navedeno u dokumentu, to se odnosi posebno na povećanje naknada za rad u biračkim odborima, koje CIK ocjenjuje “izuzetno niskima”, te upravo takve naknade navodi kao razlog zbog kojeg je, prema njihovoj ocjeni, na prošlogodišnjim općim izborima došlo do velikog broja odustajanja iz članstva u biračkim odborima.\nZa sada CIK nije detaljnije obrazlagao svoj prijedlog, ali njihove tvrdnje da su navodno niske naknade za rad u biračkim odborima bile razlogom neodgovornog odnosa velikog broja članova tih odbora poslanici i delegati u Parlamentu BiH odbacuju kao neopravdane i netačne.\nPoslanik SBB-a Damir Arnaut poručuje kako neće dići ruku za bilo kakvo dodatno izdvajanje iz budžeta za izbornu administraciju, a naročito ne za biračke odbore.\n“Birački odbori su već sada daleko najskuplja stavka izbornog procesa. Koštaju oko 4,2 miliona KM po izbornom ciklusu, što predstavlja više od 50 posto ukupnih troškova izbora. Birački odbori su, istovremeno, najslabija karika izbornog procesa, ne zbog naknada, već iz razloga što su sastavljeni od stranačkih osoba. Ovo je univerzalna ocjena svih nezavisnih posmatrača, pa čak i samog CIK-a. Iz tog razloga nikada neću glasati za bilo kakvo povećanje naknade za članove biračkih odbora”, ističe Arnaut.\nOn smatra da, ukoliko se za CIK i bude izdvajao dodatni novac iz budžeta, onda ga treba usmjeriti u unapređenje izornog procesa.\n“Taj novac treba preusmjeriti u nabavku opreme i implementaciju elektronskog glasanja, čime će se izborne malverzacije značajno smanjiti, a rezultate ćemo imati najkasnije sat od zatvaranja biračkih mjesta”, ocjenjuje Arnut.\nNi delegat SNSD-a u Domu naroda Lazar Podanović ne podržava povećanje budžeta CIK-u i odbacuje navode Komisije da bi to riješilo probleme funkcioniranja biračkih odbora.\n“Tražiti dodatni budžet a ne riješiti način izbora biračkih odbora i ne predvidjeti kaznene sankcije za one koji se ne pojave na dan izbora, kako za pojedince tako i za političke subjekte koji ih predlažu, mislim da je besmisleno i da je to samo trošenje budžetskih sredstva građana BiH te nešto što neće mati efekta. Treba razmišljati o redukciji i smanjenju izborne administracije, a ne povećanju sredstava za njihov rad. Smatram da je administracija CIK-a, u odnosu na druga tijela u susjednim zemljama koja se bavi istim poslovima, jako glomazna i da ima dovoljan broj kadrova koji bi trebali obavljati ovaj posao. Povećanje naknada biračkim odborima je zadnje pitanje koje bi ih moglo motivisati za odgovaran rad”, zaključuje Prodanović.\nI Predrag Kojović, predsjendik Naše stranke i poslanik u Predstavničkom domu, u izjavi za Inforadar odbacuje mogućnost povećanja sredstava izbornoj administraciji, naročito biračkim odborima.\n“Problem biračkih odbora, sasvim sigurno, nije neadekvatna naknada koju članovi tih odbora primaju. Problem biračkih odbora je što ih u najvećem broju slučajeva čine ljudi koji ne prezaju ni od krivičnih djela kako bi ostvarili izborni cilj koji su pred njih postavile partije koje su ih imenovale ili izabrale u biračke odbore”, zaključuje Kojović.\nPodsjećamo, CIK BiH na godišnjem nivu iz državnog budžeta dobije oko tri miliona KM. Sav taj iznos potroše na plate, naknade i druge troškove uposlenika. U izbornim godinama CIK dobije dodatnih oko osam miliona maraka koje troši na provedbu izbora, a od tog iznosa oko četiri milliona plati biračkim odborima, dok ostatak najvećim dijelom utroši na nabavku i usluge štampanja glasačkih listića koji su, zbog afera koje su pratile te procese, posebno značajna tema.\n#izdvojeno#cik#centralna izborna komisija#u fokusu\nPašalić: Hoće da na sto vrate priču o ministarstvu poljoprivrede BiH\nNije šala: Od 1. aprila stižu bolji dani za boračku populaciju u TK


Kvalifikacije – Španci i Švajcarci overili plasman na EURO! – Opustise.rs\nNaslovna / Sport / Fudbal / Kvalifikacije – Španci i Švajcarci overili plasman na EURO!\nKvalifikacije – Španci i Švajcarci overili plasman na EURO!\n10. oktobra 2015. Autor: Sportske Foto: BETA/AP Photo/Alvaro Barrientos\nEvo ishoda današnjih mečeva kvalifikacija za EURO.\nŠpanija je i definitivno na Evropskom prvenstvu pošto su danas bez ikakvih problema savladali Luksemburg sa 4:0 golovima Kazorle (2) i Alkasera (2). Ovo je njihovo deseto učešće na EP u istoriji, samo su Nemci bolji sa 11 učešća.\nIpak, ono što treba da brine pre svega klubove u kojima igraju Alvaro Morata i David Silva jeste činjenica da su se obojica povredila u prvom poluvremenu i da im predstoji duža pauza, posebno za Moratu.\nSlovaci su bili odlični tokom celih kvalifikacija, bili su prvi u većem delu, ali su onda vezali poraz of Španije i nerešen rezultat sa Ukrajinom koja im je konkurent, a danas su izgubili na svom terenu od Belorusije što su Ukrajinci oberučke prihvatili.\nSlovačka je izgubila sa 0:1, jedini strelac je bio Drahun. Nije pomoglo ni što su Belorusi igrali sa igračem manje.\nUkrajinci su pobedili sa 1:0 ekipu Makedonije koja je i dalje prikovana za dno, čak su i iza Luksemburga. Ekipu Ljubinka Drulovića je razočarao Seljeznov u 59. minutu golom iz penala, da bi konačan rezultat od 0:2 postavio Kravets.\nEnglezi su jedina reprezentacija u ovim kvalifikacija koja ima sve pobede, danas su je zabeležili protiv reprezentacije Estonije na svom terenu, a na kraju je bilo 2:0. Strelci na ovom meču bili suVolkot i Sterling.\nŠvajcarci će u ovoj grupi na EURO pošto su danas bez većih problema savladali San Marino sa ubedljivih i očekivanih 6:0. Lang, Inler, Mehmedi, Đuru, Embolo, Kasami i Derdijok su bili strelci za Švajcarsku.\nSlovenci su pobedom protiv Litvanije mogli i do drugog mesta ukoliko bi se u poslednjem kolu poklopili rezultati u njihovu korist, ali nisu uspeli da to učine protiv Litvanije danas.\nBirsa je iz penala doveo domaće u prednost, Novikovas je na isti način odveo Švajcarce u Francusku.\nAustrija je odavno obezbedila plasman na EURO, a danas nije turistički došla u Crnu Goru kojoj su bodovi bili preko potrebni.\nOni su danas odigrali utakmicu Pod Goricom, a konačan rezultat bio je 2:3, tako da su Crnogorci i definitivno van svake šanse za plasman u Francusku. Vučinić i Bećiraj su bili strelci za Crnogorce, a za goste koji su igrali sa igračem više poslednjih desetak minuta zbog isključenja Vučinića strelci su bili Janko, Arnautović i Zabicer.\nStaniša Mandić je igrao, promašio je veliku priliku pri rezultatu 2:2.\nRusi su lako savladali Moldaviju sa 2:1, dok su Šveđani takođe pobedili istim rezultatom pa je stanje u ovom trenutku na tabeli sledeće:\nRusi igraju sa Crnom Gorom na svom terenu, Šveđani sa Moldavijom u gostima u poslednjem kolu.\nDosta reprezentativaca neće igrati u poslednjem kolu kako bi se izbegle povrede, Kristijano Ronaldo je jedan od njih, a među njima su i Runi, Kerik, Kejhil, Hart i Milner.\n← Prethodna vest Vučić neće na utakmicu Srbija – Albanija\nSledeća vest → Poslušni Ronaldo i buntovnik Bejl!


lepotazasve: MIXA Baby micelarni šampon\nMIXA Baby micelarni šampon\nIako znam da mojoj suvoj kosi odgovaraju šamponi bogate teksture izabrala sam ovaj MIXA šampon za decu zbog problema koji imam sa osetljivom kožom glave (dešava mi se da bez obzira koliko je neki proizvod bogat prirodnim supstancama, on mi i pored toga izaziva iritacije).\nŠampon između ostalog sadrži i salicilnu (za hidrataciju kože glave, kao i uklanjanje izumrlih ćelija sa nje) i limunsku kiselinu (za dubinsko čišćenje korena vlasi), ali i sulfate (što je jako čudno jer se radi o proizvodu koji je namenjen osetljivoj dečijoj kosi i koži glave).\nIstina je da ovaj šampon prozirne, lagane teksture nije namenjen čišćenju suve kose ali sam smatrala da je dovoljno blag da joj ne nanese štetu. Ipak, moja kosa je posle njega bila previše naelektrisana i presuva tako da sam već posle dve upotrebe odustala od korišćenja (šampon sam poklonila drugarici koja ima normalnu kosu - ona je pere svaki dan i tvrdi da joj sada kosa izgleda savršeno).\nу фебруар 03, 2018\nREVLON šampon za suvu i oštećenu kosu\nSchaebens Peel-off maska\nGARNIER šampon za normalnu kosu bez vitalnosti\nMesečeva dijeta - mlad mesec 15.februara 2018. u 2...\nSulfati ili zašto ne mogu da nađem šampon koji mi ...\nBALEA krema za telo sa ekstraktima belog čaja i tr...\nDior make up za proleće/leto 2018.


Lideri regiona obnovili obećanja o jačanju saradnje i poverenja\nVođe Procesa „Brdo-Brioni“ obnovili su danas zajedničku predanost izgradnji poverenja, razvoju bilateralne i regionalne saradnje i dijaloga i uzajmnoj podršci u procesu evropskih i evroatlantskih integracija.\nNa samitu u Zagrebu lideri zemalja Zapadnog Balkana dogovorili su se da ojačaju međusobnu saradnju i operativni dijalog sa SAD i EU u borbi protiv globalnih bezbednosnih pretnji, kao što su terorizam i migrantska kriza.\n„Sadašnja dramatična migrantska kriza predstavlja dosad nezabeleženi izazov i sa humanitarnog i s bezbednosnog aspekta i iziskuje dijalog i dogovor kako bi se bolje zaštitile spoljne granice EU i znatno ublažio pritisak migrantske krize na države koje su njome pogođene“, navodi se u izjavi koju su potpisali svi učesnici samita.\nUčesnici skupa su izrazili solidarnost zbog terorističkih napada u Parizu, Ankari, na Sinaju, u Bejrutu i Bamaku i pozvali na efikasna globalna rešenja za otklanjanje uzroka radikalizma, nasilnog ekstremizma i terorizma. „Ključna je šira međunarodna saradnja, kao i bolja koordinacija i razmena informacija među policijskim agencijama“, navodi se u zajedničkoj izjavi.\nLjudi praštaju sve osim iskrenosti. Antun Gustav Matoš, hrvatski književnik\t(1873-1914)\tJoš misli poznatih...\tDa li ste znali


Albanci sa Kosova traže parče crnogorske obale - Sputnjik Srbija\n16:59 14 Avgust 2020\nAlbanci sa Kosova traže parče crnogorske obale\n© Sputnik / Goran Radulović\n14:57 20.08.2018 Preuzmite kraći link\nKosovska agencija za privatizaciju zatražila je od kotorskog Osnovnog suda da donese privremenu meru zabrane raspolaganja zemljišnim kompleksom od 33.000 kvadrata u zaleđu plaže Kamenovo.\nSputnjik na licu mesta: U crnogorske katune stiže „Velika Albanija“ (foto)\nTa agencija zastupa prištinsku firmu „Rekreaturs“, za koju kosovska državna institucija tvrdi da je stvarni vlasnik atraktivnog parčeta crnogorske obale, a ne budvanska istoimena firma koju kontroliše biznismen Duško Knežević, prenose crnogorske Vijesti.\n„Kosovska agencija za privatizaciju, koja deluje kao pravni predstavnik društvenog preduzeća ’Rekreatours‘ sa sedištem u Prištini, podnela je zahtev za verifikaciju nepokretne imovine koja se nalazi u Kamenovu, katastarska opština Sveti Stefan. U saglasnosti sa važećim zakonskim okvirom u Republici Crnoj Gori, KAP zahteva od suda da izda preliminarnu zabranu i takođe zahteva da sud ubeleži ovaj pravni spor u javne katastarske dosijee Opštine Budva“, saopšteno je u Kosovskoj agenciji za privatizaciju.\nU katastarskoj evidneciji Uprave za nekretnine na zemljište u Kamenovu upisana je zabeležba spora 7. avgusta.\n„Po tužbi društvenog preduzeća ’Rekreaturs‘, u likvidaciji koju zastupa KAP, primljena u Osnovnom sudu 1. avgusta radi utvrđivanja prava svojine“, upisano je u katastru.\nZaleđe plaže — gde se nekada nalazilo kosovsko odmaralište, kako se navodi u katastarskoj evidenciji, uknjiženo je najvećim delom na firmu „Rekreaturs D.O.O Budva, a sukorišćenje manjim delom imaju Kosovska banka u stečaju i firma Kožar SOUR Trgovina, obe sa sedištem u Prištini.\nPred crnogorskim sudovima već gotovo 30 godina vodi se sudska borba kojom KAP želi da dokaže da je firma „Rekreaturs“ iz Prištine stvarni vlasnik 33 hiljade kvadrata na peni od mora, gde je nekada bilo izgrađeno odmaralište za radnike sa Kosova i Metohije.\nobala, more, Crna Gora, Albanci


Cvetković: Uskoro mjere za mala i srednja preduzeća\n18.03.2012. / 12:48\nBEOGRAD, Predsjednik vlade Srbije Mirko Cvetković kaže da će uskoro predstaviti niz mjera koje bi trebalo da ohrabre mala i srednja preduzeća da više proizvode i da zapošljavaju veći broj radnika.\nPredsjednik vlade Srbije Mirko Cvetković najavio je da će javnosti uskoro biti predstavljen niz mjera, među kojima je i odluka vlade da se svima koji otvaraju nove pogone pa tako i radna mjesta, omogući da po cijeni manjoj od tržišne ili, čak, potpuno besplatno ustupi zemljište.\nTe mjere bi trebalo da ohrabre mala i srednja preduzeća da više proizvode i da zapošljavaju veći broj radnika, rekao je Cvjetković u razgovoru za “Novosti”.\nOn je podsjetio da je vlada od 2008. godine do danas, preko međunarodnih finansijskih institucija i kroz podršku vlada drugih zemalja, obezbjedila više od 300 miliona evra izuzetno povoljnih kreditnih linija namjenjenih isključivo sektoru malih i srednjih preduzeća.\nCvetković je najavio i reformu poreskog sistema koja će smanjiti opterećenje na zarade, što bi, kako kaže, trebalo da poboljša konkurentnost srpskih proizvoda na međunarodnom tržištu.\nOn je napomenuo da ukidanje plaćanja doprinosa u trajanju od godinu dana za novozaposlene do 30 godina i preko 45 godina starosti nije dovelo do povećanja broja zaposlenih. To, smatra premijer, pokazuje da problem nije u visini poreza i doprinosa.\nCvetković je ocijenio opravdanom inicijativu za smanjenje naknada i taksi koje su u isključivoj nadležnosti lokalnih samouprava.\nOn je negirao da je nestalo čak 100.000 malih i srednjih preduzeća, preciziravši da je njihov broj porastao za oko 7.000 novih firmi u posljednje četiri godine. U istom periodu osnovano je za skoro 10.000 privrednih društava više od broja brisanih. Tanjug\nTagovi: mirko cvetkovicmjere za mala i srednja preduzecaproizvodnjavlada srbijezaposljavanje


Ivana Španović se vraća treninzima - SPORTSKI ŽURNAL\nSam proces oporavka trajao je mesec i po dana, a Španovićeva je nedavno dobila i zeleno svetlo od svog medicinskog tima na celu sa doktorom Jovanom Đurovićem za povratak treninzima\nNajbolja srpska atleticarka Ivana Španović uspešno je zalečila povredu, zbog koje je bila sprečena da nastupi na nedavnom Svetsko prvenstvu u atletici u Dohi i od danas počinje sa treninzima.\nSam proces oporavka trajao je mesec i po dana, a Španovićeva je nedavno dobila i zeleno svetlo od svog medicinskog tima na celu sa doktorom Jovanom Đurovićem za povratak treninzima.\nŠpanović je simbolično odabrala da se vrati na stazu dan posle završetka Svetskog prvenstva.\nIstovremeno najbolja srpska atletičarka i njen trening partner, Strahinja Jovančević najavljuju početak akcije #trenirajsaivanom, koja se ove godine održava u periodu od 7. do 27.oktobra.\n- Imam prelepe uspomene od prošle godine kada su u ovoj akciji učestvovale samo devojke. Želja nam je bila da nastavimo sa akcijom i novim idejama. Znamo da je u društvu uvek lakše trenirati, te je tema ovogodišnje akcije „Ko je tvoj najbolji trening partner“. Nadam se još jednom prelepom druženju 2. novembra ovog puta u Beogradu - rekala je Španovićeva.\nlos penzos 47 · 07 oktobar, 2019 16:15\nSloba · 08 oktobar, 2019 20:57


Koncert Jovana Kolundžije na sajtu Leskovačkog kulturnog centra | Televizija Leskovac\nKoncert Jovana Kolundžije na sajtu Leskovačkog kulturnog centra\nVečeras, na sajtu Leskovačkog kulturnog centra, www.lkc.org.rs , sa početkom od 21 čas, biće prikazan koncert Jovana Kolundžije koji je nastupio u našem gradu 2018.godine u okviru Strings festivala.\nJovan Kolundžija je jedan od najvećih i najuspešnijih srpskih muzičkih izvođača umetničke muzike. Iza sebe ima zavidnu svetsku karijeru i više od četiri hiljade održanih koncerata u zemlji i svetu.\nOsnivač je Centra lepih umetnosti u Beogradu, koji nosi naziv Gvarnerius po Gvarnerijusovoj violini iz 1754. godine, na kojoj Jovan nastupa poslednjih trideset godina.\nDeo svog vremena posvećuje promovisanju i daljem školovanju mladih talenata u svojoj umetničkoj zadužbini – Centru lepih umetnosti Guarnerius u kojem je, od njegovog osnivanja 2001. godine, realizovano više od 850 umetničkih programa.\nOdlukom Vlade Republike Srbije, Ustanova „Gvarnerius“ je 2013. godine dobila status Ustanove kulture od nacionalnog značaja. Na STRINGS festivalu 2018. godine Jovan Kolundžija je nastupao uz klavirsku pratnju Vuka Božilovića.\nTags: Jovan Kolundžija, LESKOVAČKI KULTURNI CENTAR, LKC, online program, sajt LKC\nProdužen termin za rešavanje onlajn probnog završnog testa


Vučić i Dodik o Erdoganovoj izjavi - Televizija K3\nVučić i Dodik o Erdoganovoj izjavi\nPredsjednik Republike Srpske Milorad Dodik rekao je u Beogradu, nakon sastanka s premijerom Srbije Aleksandrom Vučićem, da vjeruje da je turski premijer Redžep Tajip Erdogan izjavio da svako ko na bilo koji način "dirne Bošnjake protiv sebe imao 100 miliona Turaka".\n“Erdogan je to rekao. Ako može da skine tvit, može i svoju izjavu”, rekao je Dodik novinarima i dodao da demanti posredstvom ambasadora u BiH nije adekvatan.\nDodik je rekao da Turska ima svoj vojni kontingent u BiH i da stoga izjava poput Erdoganove predstavlja “opasne namjere”, tim prije što je politika turske navijačka i bespogovorno brani bošnjačka uvjerenja ne mareći za stavove drugih naroda koji žive u BiH.\nPredsjednik RS je podsjetio i da je ministar spoljnih poslova Turske Ahmet Davutlogu u Sarajevu govorio slično, da je nakon toga to negirao, iako je taj njegov govor snimljen.\nDodik je rekao i da je Republika Srpska nezadovoljna načinom na koji Turska od BiH pokušava da napravi unitarnu državu i naglasio da Republika Srpska nije za eskalaciju nasilja.\nIstakao je i da nije tačno da nema turskih brodova na Jadranu kod Neuma koji su čekali da uplove u teritorijalne vode BiH, ali da do toga nije došlo jer nema saglasnosti sva tri konstitutivna naroda.\n“Republika Srpska je odlučna da da odgovor na svaku vrstu takvih izazova”, rekao je Dodik dodajući da je zahvalan Srbiji za privrženost teritorijalnom integritetu Srpske.\nDodik je, nakon susreta u zgradi Vlade Srbije, kojem je prisustvovao i šef diplomatije Srbije Ivica Dačić, izjavio na konferenciji za novinare da je zahvalio Vučiću za brzu reakciju Srbije, koja je veoma važna za Republiku Srpsku i za njega kao predsjednika Srpske.\nHitne konsultacije Dodika i Vučića održane su nakon što su mediji objavili da je turski premijer Redžep Tajip Erdogan izjavio na jednom predizbornom skupu da bi svako ko na bilo koji način “dirne Bošnjake protiv sebe imao 100 miliona Turaka”, te da zato ne treba da čudi “kada turski ratni brod uplovi u Neum”, jer je to znak podrške suverenitetu BiH.\nVučić: Erdogan i ranije imao slične izjave\n“Mi ćemo u miru gledati da rješavamo naše probleme. Poštujemo integritet Bosne i Hercegovine i nijednog sekunda nismo nijednu ružnu reč uputili Bošnjacima, niti ćemo to da učinimo”, rekao je Vučić na konferenciji za medije nakon sastanka sa Dodikom.\nVučić je istakao da je danas razgovarao sa ambasadorom Turske koji ga je uvjeravao da izjava premijera Turske Erdogana o brodovima te zemlje u Neumu nije data i da on želi da vjeruje da to nije rečeno.\nPremijer je naveo da svako ima pravo na svoje zaključke u vezi s izjavom Erdogana, ali da on nema pravo da negira i omalovažava zabrinutost predsjednika RS. Vučić je istakao i da bi reakcija Srbije bila drugačija da je siguran da je turski premijer zaista izjavio da bi turski brodovi mogli uploviti u Neum.\nVučić je, međutim, podsjetio na ranije Erdoganove izjave, onu u Prizrenu i na poslednju datu prije 15 dana u Austriji. Erdogan je tada rekao da su Austrijanci potomci Osmanlija, nakon čega čitavo austrijsko rukovodstvo nije željelo da se susretne sa turskom delegacijom izuzimajući šefa diplomatije Sebastijana Kurca, koji je pri tome iznio mišljenje i stav svoje zemlje o takvoj izjavi.\nSrbija želi dobre odnose sa Turskom, dodao je Vučić, ali i naglasio da želi i Tursku i ostale da zamoli i da im kaže da takve stvari nisu nikome u interesu, jer “Srbija mora da vodi računa o stabilnosti i ne može da gleda u nebo ukoliko bi bilo ko na bilo koji način urušavao regionalnu stabilnost”.\n“Molimo za punu pažnju svih aktera na Zapadnom Balkanu. Tu se više carstava preplitalo, ali bi bilo dobro kada bi neki zaboravili na prošlost i gledali u budućnost”, poručio je Vučić.\nVučić je dodao i da je Srbija po međunarodnom pravu spremna da štiti svoj narod, kako u Srbiji tako i njegove interese svuda u svijetu.\nDačić: Trebalo bi da reaguje međunarodna zajednica\nŠef srpske diplomatije Ivica Dačić poručio je da Srbija ne prihvata prijetnje koje dolaze sa turske strane i naglasio da politika i diplomatija treba da rješavaju takva pitanja.\n“Generalno želim da kažem da smo više puta isticali u direktnom razgovoru sa turskim zavničnicima da je davanje takvih izjava suprotno javno izrečenom stavu – da oni budu konstruktivan faktor na Balkanu i da žele dobre odnose sa Srbijom”, rekao je Dačić.\nDačić je sa izjavom turskog premijera upoznao i američkog državnog sekretara Viktoriju Nulan, a 16. jula u Briselu sa time će upoznati i članove Evropske komisije. Dačić je poručio da na takve izjave treba da reaguju međunarodni faktori.


Best Near Offshore IT Outsourcing Company for Custom Software Development and Product Development|Autview.com\nNearshore/Offshore IT Outsourcing\nIznajmljivanje IT personala\n& Iznajmljivanje IT personala\nAutview, Vaš partner za IT usluge visokog kvaliteta\nsmo mi? Šta\nDanas, velike organizacije se interesuju za opciju prilagođenog IT outsourcing-a da bi se nosile sa poslovnim izazovima. U AUTVIEW-u dizajniramo i izrađujemo rešenja softver outsourcing-a i razvoja softvera vrhunskog kvaliteta za Vaše zahteve programiranja.\nMi mislimo drugačije i pomažemo Vam da rastete\nMi pomažemo našim klijentima da se kreću kroz bezbroj krajnjih programa razvoja poslovnog softvera. Naša jedinstvena stručnost u nearshore/offshore outsourcing-u nam dozvoljava da pozicioniramo našu sveobuhvatnu uslugu kao uspešnu za upravljanje Vašim kompleksnim inicijativama programiranja softvera. Isporučujemo vredna rešenja za svaki preuzeti posao spojem naših tehnoloških mogućnosti i spsobnosti angažovanja.\nAUTVIEW obezbeđuje jasno i iskusno razumevanje pitanja u vezi sa strateškim upravljanjem poslovanja.\nMi smo vodeća offshore softverska kompanija sa ekskluzivnim poznavanjem softver outsourcing-a sa ciljem da pomognemo našim klijentima u izgradnji snažnog i zrelog globalnog prisustva.\nNaši IT stručnjaci upoređuju Vaše trenutne zahteve prilagođenih softverskih alata i razvijaju ih u veoma kratkom roku.\nIzlazimo u susret IT očekivanjima klijenata istraživanjem inovativnih i isplativih načina pružanja usluga.\nNaše IT outsourcing inicijative:\nNakon jasnog razumevanja Vaših poslovnih potreba, naši stručnjaci razvijaju proširene aplikacije sa ciljem da unaprede Vaše poslovanje svojim sposobnostima, pouzdanošću i brzinom.\nVeliki broj preduzeća ostvaruje napredak uz pomoć outsorsing-a pošto je postao neophodan za efikasno izvršavanje osnovnih poslovnih procesa. Programi razvoja poslovnog softvera cvetaju iz dana u dan, ali usmeriti se na pravi način nije uvek lako. Više od 10 godina našeg iskustva u razvoju softvera omogućava adekvatne strategije i tehnike koje se pokazuju uspešnim za Vaše poslovanje.\nOsiguravamo obazriv pristup složenim IT potrebama sa našim programima outsourcing razvoja softvera, offshore outsourcing-a, offshore razvoja softvera, nearshore outsourcing-a i razvoja poslovnih softvera.\nMi pridajemo veliki značaj uslugama koje pružamo i tako razvijamo pobednički scenario za Vaše poslovanje.\nIskusan tim u AUTVIEW-u pruža punu podršku na razvoj softvera sa Java tehnologijom i postiže IT outsourcing rezultate za klijenta.\nPosedujemo stručno znanje i specijalizovali smo se za Java tehnologije i baze podataka.\nEfikasno komuniciramo sa našim klijentima na Nemačkom i Engleskom jeziku.\nDođite kod nas za perfektna rešenja IT-Rentinga\nDa li se borite da unapredite svoju poslovnu perspektivu profesionalnim saradnicima u ovoj eri punoj konkurencije? AUTVIEW je Vaš spasilac i nudi direktne IT resurse kako bi osigurali Vaš poslovni rast u budućnosti.\nMi smo nearshore/offshore softverska firma koja nudi podršku naših IT kadrova za Vaše velike IT projekte. Možete istovremeno upravljati različitim projektima uz pomoć naših iskusnih dizajnera, projekt menadžera, testera i programera.\nNaše ključne prednosti:\nProgresivna i profesionalna analiza projekata\nIspoštujte rokove uz pomoć našeg IT osoblja\nUmanjite nerealne troškove\n100% garancije na uspeh projekata\nMi u AUTVIEW-u nudimo inovativne i budžetski prihvatljive opcije outsourcing razvoja softvera koje prave čuda za Vaše poslovne inicijative i obezbeđuju realnu podršku. Pažljivo proučavamo Vaše potrebe i angažujemo efikasne resurse u skladu sa Vašim očekivanjima.\nRastite sa našim besprekornim IT rešenjima i ostavite tragove na globalnom poslovnom tržištu. Garantujte sebi visoki standarde kvaliteta poslovanja sa našim dugoročnim profesionalnim pristupom i proverite naše povoljne usluge za naše značajno iskustvo u razvoju softvera i upravljanja.


Novi izveštaj o stanju u gejming industriji u Srbiji\nNovi izveštaj o stanju u industriji video-igara u Srbiji, koji je izradila organizacija Serbian Games Association (SGA), je objavljen nakon ozbiljnog istraživačkog rada na prikupljanju i analiziranju podataka. U odnosu na prethodni izveštaj, jasan je napredak. Procenjeni prihod ostvaren u oblasti gejming industrije u Srbiji je između 80 i 120 miliona evra, što govori o uspehu ove industrije.\nKada su u pitanju izvori finansiranja u gejming industriji u Srbiji, stvari su se promenile u prethodnih godinu dana. U prethodnom izveštaju svega 10% sredstava za investiranje u dalji rast i razvoj gejming kompanija u Srbiji dolazilo je iz sopstvenih prihoda, dok se danas od direktne prodaje igara finansira 52% timova, a 14% samofinansira sopstveni razvoj odnosno ulaže privatna sredstva članova tima u razvoj.\nKada je u pitanju crowdfunding, u prethodnom izveštaju navedeno je da je učestvovao sa 30% u ukupnim investicijama u gejming industriji u Srbiji, dok je u novom izveštaju učešće crowdfunding-a kao izvora finansiranja 15%, ali to ne znači da je suma novca prikupljena kroz crowdfunding manja. S obzirom na to da se jedan deo timova finansira iz prodaje, a da nije objavio nove igre, izvesno je da će suma novca prikupljena kroz crowdfunding rasti u narednom periodu.\nCrowdfunding.rs je dao doprinos u pripremi ovogodišnjeg izveštaja SGA kroz kratak pregled crowdfunding-a u Srbiji u oblasti gejming industrije. Najuspešnija nagradna crowdfunding kampanja iz Srbije dolazi upravo iz gejming industrije, neki od autora kampanja beleže serijske uspehe, ali je sa druge strane i broj neuspešnih crowdfunding kampanja gejming studija iz Srbije prilično visok.\nCrowdfunding.rs procenjuje da glavni razlog za neuspeh kampanja iz oblasti gejming industrije leži u nedovoljnoj edukaciji i izostanku osnaživanja autora igara koji pokreću crowdfunding kampanje, jer obično u kampanje ulaze nespremni. Često nemaju ni izgrađenu zajednicu, pa tako i kampanje sa izuzetno malim ciljanim iznosima ne uspeju da ispune postavljeni cilj.\nDogađaji kao što su Crowdfunding akademija i online Crowdfunding Meetup za gejming industriju treba da pripreme one koji razmišljaju o crowdfunding kampanjama za ono što ih čeka. Kroz buduće aktivnosti Crowdfunding.rs će se truditi da obezbedi što veću podršku za gejming industriju koja ima ozbiljnu perspektivu u Srbiji. Osim što konstantno otvara nova radna mesta, ova industrija ima i izuzetno visoke prosečne plate na svim pozicijama. U izveštaju se navodi da je broj zaposlenih u gejming industriji porastao u 2019. godini, a da čak 62% kompanija planira da u 2020. godini zaposli još ljudi.


Stripovi umjetnika Zografa od 7. aprila u Muzeju Jugoslavije\nFoto: Facebook/Muzej Jugoslavije/Museum of Yugoslavia | Stripovi umjetnika Zografa od 7. aprila u Muzeju Jugoslavije\nTanjug 05.04.2021 14:39\nStripovi autora Saše Rakezića, poznatijeg kao Aleksandar Zograf, biće izloženi od 7. aprila u okviru stalne postavke Muzeja Jugoslavije, što predstavlja intervenciju na postavci započetoj 2020. godine povodom obilježavanja 75 godina od kraja Drugog svjetskog rata.\nKao polaznu tačku za nastanak radova, autor koristi bombardovanje Beograda 6. aprila 1941. godine, istražujući ovom prilikom lične narative i stavljajući u fokus - "malog čoveka".\nTako je na buvljoj pijaci u Pančevu pronašao i nekoliko predratnih brojeva lista "Politika", među kojima je i primjerak upravo iz datuma 06.04.1941. koji ga je inspirisao za nastanak prvog od dva izložena stripa.\n"Zabeleženo je da su prve bombe počele da padaju na Beograd u 6:30 ujutru, a negde sam našao podatak da su kolporteri, koji su prodavali dnevne novine na ulici, dolazili da preuzmu primerke nešto pre toga. Verovatno je to bio način na koji je sačuvan primerak koji je došao do mene", objasnio je Zograf.\n"Kako je prilikom bombardovanja prekinuta distribucija i izlazak lista, koji će biti obnovljen nakon oslobođenja 1944, činilo mi se da taj primerak, kojeg većina čitalaca zapravo nikada nije pročitala, krije u sebi nagoveštaj nastupajuće katastrofe", istakao je čuveni kreativac, predstavnik popularne devete umjetnosti.\nU drugom stripu naziva "Beležnica jednog skauta" (oba su publikovana u nedeljniku "Vreme"), kako bi iz ugla građana opisao doživljaj 6. aprila 1941, Zograf kao polaznu tačku koristi dnevnik jednog tinejdžera.\n"Dragocen izvor informacija o načinu na koji je civilno stanovništvo doživelo taj datum, predstavljaju lične beleške koje su iza sebe ostavili savremenici. Moj izvor bio je dnevnik jednog tinejdžera, pasioniranog skauta, koji je situaciju posmatrao iz manje formalnog ugla", naveo je Zograf.\n"Ipak, njegovi zapisi govore o preokupacijama onih koji su zatekli sebe u realnosti koja je usledila nakon bombardovanja: bežanje u seoska domaćinstva, raspad zemlje, traganje za bilo kakvim izvorom zarade", zaključio je strip umjetnik.\nIntervenciju na stalnoj postavci prati i tekst autora - "Mala porodična istorija", koji će biti prvi put objavljen na sajtu Muzeja Jugoslavije.\nU tom tekstu Zograf rekonstruiše događaje iz života članova svoje porodice, koje je smjestio u istorijski i politički kontekst Drugog svetskog rata.\nUmjetnik objavljuje stripove od sredine 80-tih, da bi već od ranih 90-tih započela njegova inostrana karijera, u početku kroz saradnju sa američkom izdavačkom kućom "Fantagrafiks buks".\nFilm "Poslednja avantura Kaktus Bate" (2018) režisera Ðorđa Markovića, značajan je i po tome što se u njemu pojavljuje Zograf u ulozi glavnog naratora i istraživača.


Ona je svojim vozilom "fiat punto" sletela s puta u ataru ovog sela i ostala zarobljena u autu u kome je provela skoro 24 sata. Spasena je zahvaljujući prolaznici koja je alarmirala hitne službe pa je žena izvučena iz auta i medicinski zbrinuta.\nPrema saznanjima vozilo je sletelo u blizini seoskog groblja na putu ka banji Topilo.\n- Jedna meštanka je prvi put primetila automobil pokraj puta u subotu oko 14.30 sati kao i ženu na mestu vozača ali joj u tom trenutku ništa nije bilo sumnjivo. Međutim, kada je u nedelju oko podneva ugledala automobil na istom mestu, pozvala je policiju, a alarmirana je i Hitna pomoć. Žena je nakon pružene medicinske pomoći, u dobrom opštem stanju odvezena kući u Niš – navode izvori upoznati sa ovim slučajem, piše "Telegraf".\nKako se saznaje, ona nije bila u mogućnosti da pozove pomoć jer joj se ispraznila baterija na mobilnom telefonu. Imala je sreće da je u vozilu imala nešto hrane što joj je olakšalo čekanje na spasioce.


Srbi u trci za bečki parlament - Sputnjik Srbija\n11:21 10.10.2020 Preuzmite kraći link\nGrađani Beča sutra će na izborima za pokrajinu i grad Beč odlučiti o tome ko će narednih pet godina voditi austrijsku prestonicu, a iako je gotovo sigurno da će ostati u rukama Socijaldemokratske partije Austrije (SPO), zanimljivo je videti ko će im biti koalicioni partner, a posebno interesantno i koliko će Srba dobiti mandat i opštinske funkcije.\nTome je, u mnogome, doprineo Nemanja Damnjanović, odnosno Slobodarska partija Austrije (FPO), jer je bila prva stranka koja je pre pet godina omogućila Damnjanoviću da uđe u bečki parlament, a time i u „bečke anale“ kao prvi poslanik u pokrajinskoj skupštini srpskog porekla, rođen u Srbiji.\nI ovaj put Damnjanović ima šanse da dobije novi mandat, budući da je treći na listi za 11. bečku opštinu (Simering), kao i 18. na pokrajinskoj, to jest gradskoj listi, ali ostaje da se vidi koliko će FPO izgubiti glasova u odnosu na izbore pre pet godina zbog korupcionaške afere „!Ibica“, zbog koje je sa čela partije i državnih funkcija morao da ode bivši lider Hajnc Kristijan Štrahe.\nNa prošlim izborima FPO je osvojila 30 odsto glasova, a podrška toj stranci, prema prognozama, sada je između osam i 11 procenata.\nSocijaldemokratska partija Austrije (SPO) na pokrajinskoj, odnosno gradskoj listi nema nijednog kandidata srpskog porekla na mestima koja bi mogla da dobiju mandat u bečkoj skupštini, ali je Silvija Janković glavni kandidat za mesto predsednika pete bečke opštine (Margareten). Pošto će SPO zasigurno pobediti u Margaretenu, to će biti prvi put da Srpkinja, inače rođena u Beču, ali poreklom iz Smedereva, dobije funkciju predsednika jedne bečke opštine.\nIstraživanja SPO-u predviđaju jasnu pobedu u Beču sa između 42 i 45,5 odsto glasova.\nInače, SPO je prva partija koja je u savezni parlament uvela jednog Austrijanca srpskog porekla, Kristijana Kovačevića, koji je narodni poslanik bio od 2017. do 2019. godine.\nNarodna partija Austrije (OVP), koju na saveznom nivou predvodi kancelar Sebastijan Kurc, na pokrajinskoj, to jest gradskoj listi ima jednog kandidata srpskog porekla - Zorana Ilića, koji je drugi na listi za 22. bečku opštinu (Donauštat) i 43. na pokrajinskoj listi.\nIlić je do sada bio šef odborničkog kluba OVP u 22. bečkoj opštini, u kojoj je pokrenuo inicijativu da jedna ulica u Beču dobije ime Vuka Stefanovića Karadžića.\nIako je tek na 43. mestu pokrajinske/gradske liste, Ilić ima šanse da uđe u bečku skupštinu, jer je odluka lidera OVP Kurca da o mandatima ne odlučuje mesto na listi, već broj dobijenih glasova prednosti.\nTako će Ilić, ako dovoljan broj građana, pored zaokruživanja OVP, napiše i njegovo ime i prezime na glasačkom listiću, moći da uđe u pokrajinsku i gradsku skupštinu. Svakako mu je osigurano mesto u 22. bečkoj opštini.\nPored toga, na listi „Tim HC Štrahe”, koju predvodi Hajnc Kristijan Štrahe, koji se vratio u politiku posle prinudne pauze zbog afere „Ibica“, nalazi se Zoran Kovačević, na osmom mestu pokrajinske/gradske i na drugom mestu liste za 16. bečku opštinu, odmah iza lidera stranke.\nUkoliko Štraheova lista bude prešla cenzus i dobila nešto više od potrebnih pet odsto glasova, Kovačević bi mogao dobiti mandat u skupštini Beča.\nStranka Zelenih na svojoj pokrajinskoj, odnosno gradskoj listi ima Johana Arsenovića na visokoj 16. poziciji, a sudeći po istraživanjima, ta stranka bi mogla da osvoji između 10 i 13 odsto glasova, tako da bi on mogao ostati u bečkoj skupštini, u koju je ušao pre više od godinu i po, menjajući kolegu koji se povukao iz politike.\nSve stranke imaju ovaj put veći broj srpskih kandidata na opštinskim listama, od kojih neki mogu postati odbornici, dok neki na osnovu mesta na listi nemaju šanse da osvoje mandat, prenosi Tanjug.\nSrpska zajednica jedna je od najbrojnijih grupacija stranog porekla i predstavlja veliki „rezervoar glasova“, s obzirom da su mnogi stekli austrijsko državljanstvo i imaju pravo glasa.\nDo sada je taj „potencijal pokušala da iskoristi samo FPO, dok su srpsku zajednicu sve druge partije ignorisale zbog činjenice da su Austrijanci srpskog porekla samo u malom broju izlazili na birališta.\nTa „nezainteresovanost“ partija odražava se i na rad srpskih klubova u Beču i Austriji, koji dobijaju daleko manja finansijska sredstva od države i grada za svoje aktivnosti, nego, na primer, turski klubovi, čija je zajednica bila mnogo uspešnija i u politiku odavno „ubacila“ svoje predstavnike, a na izborima glasala u velikom broju.\nNa sutrašnjim izborima bilo bi značajno da pripadnici srpske zajednice sa pravom glasa biraju srpske kandidate i da im daju glas prednosti kako bi bili "vidljivi“.\nOvogodišnji izbori za Beč jedinstveni su ne samo po većem broju kandidata srpskog porekla već pre svega i po broju glasačkih listića za glasanje putem pošte.\nNa zahtev birača izdato je ukupno 382.214 glasačkih listića za glasanje poštom, što je oko 40 odsto ukupnog broja glasača.\nZbog toga rezultati glasanja neće biti poznati u nedelju uveče, kao što je uobičajeno, već tek posle ponedeljka, kada kreće njihovo prebrojavanje.


Jedinstveno evropsko nebo se uspešno sprovodi u Srbiji - Aviokarta.net\nVesti » Jedinstveno evropsko nebo se uspešno sprovodi u Srbiji\nJedinstveno evropsko nebo se uspešno sprovodi u Srbiji\nSrbija uspešno sprovodi program Jedinstvenog evropskog neba (Single European Sky- SES), ocenila je Evropska komisija za bezbednost vazdušnog saobraćaja (EASA).\nPrema najnovijem izveštaju EASA, Srbija uspešno sprovodi ovaj izuzetno važan evropski projekat, u skladu sa evropskom vazduhoplovnom regulativom u oblasti vazdušne plovidbe, navedeno je u saopštenju Direktorata civilnog vazduhoplovstva, koji je nadležan za njegovo sprovođenje.\nIzveštaj je baziran na podacima standardizacionih EASA inspekcija sprovedenih u 22 zemlje Evrope od 2012. do 2014. godine. U ovom periodu, timovi vazduhoplovnih eksperata Evropske agencije za bezbednost vazdušnog saobraćaja obavili su detaljne standardizacione inspekcije u oblasti vazdušne plovidbe, s posebnim akcentom na: sertifikaciju pružaoca usluga u vazdušnoj plovidbi, kvalifikacije i obuku osoblja vazduhoplovnih vlasti, centre za obuku i licenciranje kontrolora letenja i sistem nadzora u oblasti vazdušne plovidbe.\nProgram Jedinstvenog evropskog neba inicirala je Evropska komisija 2000. godine sa ciljem povećanja bezbednosti i efikasnosti vazdušnog saobraćaja u Evropi, smanjenja kašnjenja racionalnijim korišćenjem vazdušnog prostora i aerodromskih resursa, poboljšanja usluge i smanjenje troškova prevoza putnika i veće integracija vojnih sistema u evropski sistem upravljanja vazdušnim prostorom.


ALO NOVINE: U RTS-u pokušan atentat na predsednika Vučića\nNovembar 6, 2019 Novembar 6, 2019 ŽURNAL\nIgor Bečić, predsednik Odbora za kontrolu rada službi bezbednosti Narodne skupštine Republike Srbije reagovao je na novu provokaciju lidera opozicije Boška Obradovića, i zahteva od nadležnih službi da u roku od odmah uzmu u razmatranje operativne podatke koji ukazuju da se na predsednika Srbije Aleksandra Vučića priprema napad ispred zgrade RTS-a.\nLider Dveri Boško Obradović ponovo je pozvao na napad na predsednika Srbije Aleksandra Vučića, koji večeras gostuje u emisiji Upitnik koja se emituje na RTS-u.\nObradović je na svom tviter profilu odmah pozvao svoje sledbenike da sačekaju Vučiča ispred ulaza u televiziju, kako bi ga nešto “priupitali”.\n– Ko to kaže da @avucic ne sme večeras da dođe u 21 sat uživo na emisiju Upitnik na RTS jer ga ispred ulaza čekaju studenti i građani da ga nešto priupitaju? Ja sam siguran da će on doći sam peške od Predsedništva do Takovske jer je to veliki junak koji se nikoga ne plaši? A vi?


Električni panelni konvektori Conveco Cloud\nTESY Cloud je inovativna tehnologija koja omogućava upravljanje vašim uredjajem sa bilo koje tačke na svetu. Tehnologija je inkorporirana u uredjaju sa ugradjenim Wi-Fi modulom, povezanim sa vašom kućnom bežičnom internet vezom.\ntesyCloud je mobilna aplikacija dostupna za bilo koji uredjaj, internet pretraživač ili pametni telefon/tablet za Android ili iOS operativni sistem.\nNedeljni programator i adaptivni start\nNedeljni programator 24h/7d\nOmogućava konvektoru da podesi temperaturu na svakih pola sata, 24 sata / 7 dana u nedelji.\nKoristi minimalnu potrošnju energije da obezbedi optimalni toplotni komfor zagrevane površine. Nakon 96 sati auto-učenja, konvektor može odrediti kada da se upali da bi korisniku obezbedio optimalnu temperaturu u željeno vreme.\nKoristeći ugradjeni kalukulator za utrošenu energiju možete pratiti utrošak struje za odredjeni period.\nOva funkcija je tipična za uredjaje najviše klase i omogućuje odličan toplotni komfor i uštedu energije. Kada je montiran na hladniji zid ili ispod prozora, temperatura prikazana na displeju može biti drugačija od merene temperature u ostalim delovima prostorije. Ako je razlika ±4°C, korisnik može podesiti prikazanu temperaturu u meniju konvektora.\nFunkcija koja poboljšava energetsku efikasnost uredjaja za grejanje i automatski gasi toplotnu energiju, u slučaju da detektuje otvoren prozor ili pad temperature u prostoriji za odredjeni vremenski period. Kada se temperatura u sobi poveća, konvektor se sam pali.\nZaključavanje / zaštita dece\nTastatura može biti zaključana za "zaštitu dece". Onemogućava promene podešavanja konvektora.\nEnergetska efikasnost električnog konvektora Conveco Cloud\nOd 1. Januara 2018. EU Komisija je uspostavila minimalne zahteve za sledeće CE nalepnice za uredjaje koji koriste struju. Svaki tip konvektora za fiksnu instalaciju mora zadovoljiti minimalne zahteve za sezonsku energetsku efikasnost od Ns=38%. Conveco Cloud električni panelni konvektor ima najvišu moguću 40% sezonsku energetsku efikasnost. Ovo je postignuto zahvaljujući ugradjenim ERP funkcijama: Elektronski termostat sa nedeljnim programiranjem, Otvoren prozor i Internet upravljanje.


Zatvaranje objekata može biti fatalan udarac za privrednike i zaposlene u ovoj djelatnosti - Crnogorski Portal\nNov 14, 2020 0 Komentara\nOdbor za trgovinu odjećom i obućom u Uniji poslodavaca Crne Gore upozorava da zatvaranje objekata može biti fatalan udarac za privrednike i zaposlene u ovoj djelatnosti.\nKako su naveli, od početka ekonomske krize izazvane novim koronavirusom, preduzeća koja se bave trgovinom odjećom i obućom suočavaju se sa velikim brojem problema koji ostavljaju trajne posljedice na njihovo poslovanje.\n“Potpuna dvomjesečna obustava rada koja je godišnji promet umanjila za 17%, otežan uvoz i transport, naglašen sezonski karakter robe, smanjena tražnja i prodaja robe koja dovodi do stvaranja zaliha koje “zarobljavaju” novac, nepostojanje ljetnje turističke sezone – samo su neki od problema privrednika iz ove djelatnosti koje Odbor za trgovinu odjećom i obućom u Uniji poslodavaca Crne Gore izdvaja kao posebno zabrinjavajuće”, ističu u UPCG.\nDirektan povod obraćanja Odbora je sve prisutnija informacija u javnosti po kojoj je, shodno odlukama NKT-a, moguće zatvaranje objekata iz ove djelatnosti.\n“Imajući u vidu navedeno, Odbor za trgovinu odjećom i obućom upozorava da bi takva odluka bila fatalan udarac od kog se mnogi privrednici iz ove djelatnosti ne bi oporavili. Uvažavajući nezavidnu zdravstvenu situaciju u zemlji, kao i napore koje u pravcu očuvanja javnog zdravlja ulažu nadležni organi, odluku o zatvaranju njihovih poslovnih objekata trgovci odjećom i obućom doživjeli bi kao krajnje neopravdanu i neracionalnu. U tom slučaju, po uzoru na druge djelatnosti, bili bi prinuđeni da brane naše firme, kao i radna mjesta zaposlenih”, navode u UPCG.\nOdbor navodi da ugroženost i neizvjestan opstanak ovih preduzeća nijesu prepoznali donosioci odluka tako da njihova djelatnost, osim dvomjesečnih subvencija minimalnih zarada nakon zatvaranja, nije prepoznata ni u jednom od tri paketa podrške privredi koje je Vlada usvojila.\n“Uprkos tome, privrednici iz ove djelatnosti su od samog početka krize pokazali visok stepen odgovornosti kroz poštovanje propisanih mjera, čime je transmisija virusa COVID-19 u njihovim objektima svedena na minimum. Ovakav odnos trgovaca odjećom i obućom prema kriznoj situaciji više puta su javno potvrdili i predstavnici nadležnih inspekcijskih organa”, ističu u UPCG.\nOsim odgovornosti u pogledu zdravstvenih izazova, Odbor za trgovinu odjećom i obućom podsjeća da su njihovi privrednici do sada uspjeli da očuvaju radna mjesta zaposlenih, te da ispunjavaju obaveze prema državi kroz plaćanje poreza i drugih davanja.\n“Međutim, ukoliko dođe do najavljenog zatvaranja objekata privrednika koji posluju u ovoj djelatnosti, Odbor ističe da je sasvim izvjesno da će i opstanak ovih firmi i radnih mjesta njihovih zaposlenih biti dovedeni u pitanje”, zaključuje se u saopštenju.


T'n'T konferencija: Serija predavanja i radionica o aktuelnim temama u oblasti tehnike\nPočetak/Društvo/T’n’T konferencija: Serija predavanja i radionica o aktuelnim temama u oblasti tehnike\nStudentski inovacioni centar Elektronskog fakulteta (SICEF) organizuje osmu konferenciju Technology ’n’ Trends (T’n’T). Konferencija će se održati 4. i 5. aprila u StartUp centru Elektronskog fakulteta.\nTechnology ’n’ Trends je višednevna konferencija, organizovana kao serija predavanja i radionica o aktuelnim temama u oblasti tehnike, tokom kojih će kompanije učesnice, lideri modernih tehnologija, predstaviti svoj način poslovanja i oblasti kojima se bave. Sva predavanja su otvorena za sve zainteresovane i besplatna su.\n„Očekuje se prisustvo stotinak učesnika, pretežno studenata Elektronskog, Prirodno-matematičkog i Mašinskog fakulteta u Nišu, kao i maturante koji su zainteresovani da pohađaju tehničke fakultete. Želimo da studente upoznamo s dvema aktuelnim tehnologijama koje su u današnje vreme dobro plaćene i čiji su stručnjaci veoma traženi“, kažu iz SICEF-a.\nOvogodišnja konferencija Technology ’n’ Trends biće posvećena upravo tim tehnologijama: Mobile development (Android & iOS) – razvoj mobilnih aplikacija i Cyber security – računarska bezbednost.\nStudentski inovacioni centar Elektronskog fakulteta (SICEF) jeste mlada studentska organizacija, koju su osnovali i vode studenti Elektronskog fakulteta u Nišu. Osnovan je krajem 2011. u okviru Studentskog parlamenta Elektronskog fakulteta, a početkom 2012. registrovan je kao nezavisna studentska organizacija. Organizovanjem brojnih konferencija, na kojima predavanja drže predstavnici kompanija, SICEF dodatno obrazuje studente, približava ih kompanijama i na taj način stvara i jača mrežu kvalitetnih i ambicioznih ljudi.\n„Ovo je jubilarni, deseti događaj ovog tipa u organizaciji SICEF-a (do sada su održani seminari: iGurus, Startup Gurus i konferencije Technology ‘n’ Trends). Naša misija je da u narednom periodu još više popularizujemo ovakve događaje, koji su već postali tradicija naše organizacije“, ističu iz SICEF-a.\nkonferencija SICEF StartUp centrar Elektronskog fakulteta Technology ’n’ Trends (T’n’T)\nSavez za Srbiju pozvao građane da u nedelju ostanu kod kuće\nKon: U „Kulini“ ukupno 64 osobe pozitivne na Kovid-19, ali bez teških slučajeva


Meksiko: Pucnjava u Kankunu, jedna osoba poginula\nTanjug 7. maja 2022. 10:23\nMEKSIKO SITI – Jedna osoba je poginula, a još šest je povređeno u pucnjavi na glavnom bulevaru u meksičkom karipskom odmaralištu Kankunu, saopštile su vlasti.\nOsumnjičeni u vezi sa jučerašnjim napadom je priveden, saopštili su tužioci u priobalnoj meksičkoj saveznoj državi Kvintana Ro.\nDo pucnjave je došlo na aveniji sa brojnim restoranima i barovima koja je malo udaljena od hotelske zone, a ovo je poslednji u nizu incidenata koji prete da unište reputaciju ove poznate meksičke turističke destinacije, navodi AP.\nNa međunarodnom aerodromu u Kankunu u martu je navodno došlo do pucnjave, javili su lokalni mediji.\nLetovi su bili obustavljeni skoro tri sata nakon što su vlasti primile izveštaje o pucnjavi na aerodromu, a na video snimcima koji su tada objavljeni na društvenim mrežama vide se putnici koji u panici jure iz terminala.\nNacionalna garda je kasnije saopštila da nema dokaza da je došlo do pucnjave i rekla da je uzbunu možda prouzrokovao prasak koji se čuo pošto je neko srušio tri samostojeća vertikalna stalka na terminalu.\nTakođe u martu, vlasti su pronašle četiri tela bačena u šikaru u Kankunu i saopštile da su to neka od 13 ubistava koja je kartel Halisko počinio u ovom letovalištu od septembra, a većina tela pronađena je na praznim parcelama ili kućama, navodi AP.


U plan oko Kosova uključena i Crna Gora: Kreće ofanziva na Srbiju! | Glas javnosti | Medijski portal\n2020-04-25 10:39:09 0 komentara Autor: Glas Javnosti RS\nJasno je da će, EU, koja je u fazi raspadanja, nakon loših poteza koje su vukli za ovih mesec dana, pokušati da skrene pažnju sa njene nefunkcionalnosti na teren rešavanja statusa KiM.\nTu i režim u Podgorici vidi idealnu priliku da fokus interesovanja u periodu nakon popuštanja mjera zbog korona virusa, prebaci na taj teren.\nU tom kontekstu je i ničim izazvano oglašavanje predsjednika Crne Gore Mila Đukanovića i njegov razgovor sa Miroslavom Lajčakom, specijalnim predstavnikom EU za dijalog između Beograda i Prištine.\nĐukanović na taj način, preko leđa Srbije, pokušava da se vrati ponovo u igru na međunarodnom planu, odakle je u zadnje vreme miljama udaljen. Zato i ne čudi njegova izkava da “Crna Gora nastavlja da bude konstruktivan faktor i podržaće dijalog i punu misiju specijalnog predstavnika Miroslava Lajčaka”.\nZnači, Đukanović se unapred stavlja u službu međunarodne zajednice, poručujući im da je spreman da bez pogovora prihvati sve njihove ideje, a očigledno na uštrb Srbije. Jer, kakve veze sada, u ovom momentu ima Đukanović sa KiM, osim, ako ne igra po EU notama, samo da bi opstao na vlasti.\nJasan je plan da se političko žarište ponovo otvori na Kosovu i Metohiji, kako bi i EU i Đukanović skrenuli pažnju sa teške ekonomske krize koja sledi. Nametanjem tog pitanja, iako to nikakve veze da Crnom Gorom nema, želi se nametnuti nova politička igra u samoj Crnoj Gori i nametnuti tema, samo da se skrene fokus javnosti sa ekonomske krize.\nТагови: Crna Gora,Milo Đukanović,Lajčak,Ekonomska kriza,Režim u Podgorici,\nVladika Jonaikije: Zar nije bilo dosta bruke Crne Gore?! Ako je i od Đukanovića mnogo je\n2020-05-20 11:33:36 0\nSNP: Zbog šverca narkotika srozan ugled države\nZbog zaplene 500 kilograma kokaina na državnom brodu „Budva“ u luci Hamburgu iz Socijalističke narodne partije podsećaju da crnogorski pomorci trpe teške posledice zbog ovakvih situacija\n2020-05-04 15:57:14 0\nOTKRIVENO KOGA SU CRNOGORSKI POLICAJCI ŠUTIRALI DOK JE BIO NA ZEMLJI: Reč je o doktoru nauka, stranom državljaninu! (VIDEO)\nUznemirujući snimak iz naselja Golubovina na kojem se može videti kako dvojica pripadnika Posebne jedinice policije šutiraju jednog muškarca tokom hapšenja obišao je region.\n2020-06-25 00:30:55 1


Srbija na sajmovima knjiga: Propuštene obe šanse | Novosti.rs\nSrbija na sajmovima knjiga: Propuštene obe šanse\n08. 09. 2015. u 12:37\nUdruženje izdavača nezadovoljno našim učešćem na sajmovima u Moskvi i Pekingu. Vukićević: Predlog da se sastavi reprezentativni tim pisaca - odbijen\nNa upravo završenim sajmovima knjiga u Pekingu i Moskvi predstavljanje naše književnosti proteklo je u znaku mnogih manjkavosti, čime su propuštene velike prilike da se lice naše kulture pokaže u punom i pravom svetlu. Ovo se navodi u jučerašnjem saopštenju Udruženja izdavača i knjižara Srbije, koje postavlja pitanje: kako je moguće da se posle prošlogodišnjeg odličnog nastupa Kine na Sajmu knjiga u Beogradu, o nastupu Srbije u Pekingu gotovo ništa ne zna.\nPoređenja radi, kineski štand na Beogradskom sajmu knjiga imao je preko hiljadu kvadrata, a naš u Kini, kako smo nezvanično saznali - oko četrdeset kvadrata.\nU UIKS pitaju i da li je i zašto Srbija na Sajmu knjiga u Pekingu, umesto kao zemlja počasni gost, bila predstavljena kao nečiji promoter, kao i ko je putovao u Peking i u čije ime.\n- Žalostan je utisak da je pored toliko važnih i uspešnih institucija, ustanova, fakulteta, udruženja autora i izdavača, našu zemlju u Pekingu u Moskvi predstavio samo uzak krug odabranih, po svoj prilici na osnovu članstva u jednom udruženju. Da li smo propustili priliku da prisustvujemo nastupima Republike Srbije u Rusiji i Kini, a umesto toga samo videli predstavljanje određenih članova PEN centra i njihovih prijatelja koji su značajan deo budžetskih višemilionskih sredstava uložili u sopstvene dnevnice i putovanja? Tako smo, umesto blagovremeno i kvalitetno organizovanog nastupa u Moskvi, na našem bledom štandu mogli samo da vidimo senku onoga što je moglo biti urađeno - ističe se u saopštenju.\nU razgovoru za "Novosti" Vuk Vukićević, generalni sekretar UIKS, ističe da članovima ove asocijacije, koja okuplja više od 120 izdavača, među kojima su i oni sa najvećom produkcijom, nije omogućeno da svoja dela i pisce predstave ni u Moskvi ni u Pekingu.\n- Naš štand u Moskvi imao je 250 kvadrata, a taj prostor je bio uglavnom ispunjen stolovima i stolicama. Trebalo je videti kako je to uradio Iran, koji je, kao i Srbija, bio počasni gost sajma. Na njihovom štandu svakodnevno su bile otvorene atraktivne izložbe i svaki kvadratni metar bio je racionalno iskorišćen za afirmaciju njihovih kulturnih vrednosti. Na srpskom štandu čak ni naše knjige nisu bile predstavljene na odgovarajući način i bilo ih je u skromnom broju.\nNaš sagovornik podseća da je na konkursu Ministarstva kulture sredstva za predstavljanje naše savremene književnosti u ovoj godini (na sajmovima u Lajpcigu, Pekingu, Moskvi i Frankfurtu), dobio srpski PEN centar, dok su Srpskom književnom društvu date pare za pojedinačne projekte za ove manifestacije. Na istom konkursu svoj predlog dalo je i Udruženje izdavača i knjižara Srbije, ali on nije prihvaćen.\nPredložili smo da se formira Odbor za realizaciju ovog projekta koji bi bio sastavljen od po jednog člana UKS, SKD, PEN centra, Udruženja književnih prevodilaca Srbije i UIKS. Odbor bi, na osnovu predloga i sugestija izdavača i institucija, zajednički sačinio reprezentativni tim pisaca, odabrao najznačajnija dela i sačinio programe za četiri velike smotre pisane reči. Nažalost, to je odbačeno, a sada nam se Moskva i Peking mogu ponoviti i na predstojećem Sajmu knjiga u Frankfurtu, koji počinje 14. oktobra.\nPARADOKSALNO je da na najvećoj smotri izdavaštva u svetu, na frankfurtskom sajmu, naši izdavači ostaju bez mogućnosti da utiču na to koje će naše knjige biti tamo izložene. Iako vreme ističe, još nije kasno da se to ispravi i da zajedničkim snagama pripremimo naš nastup u Frankfurtu - kaže Vukićević.\n79 AUSTRALIJANCI SE HVATAJU ZA GLAVU: Teniski as igrao na AusOpenu zaražen


Izmjene i dopune Cjenovnika za Moja TV uslugu - BH Telecom d.d. Sarajevo\nBH Telecom d.d. Sarajevo > Obavještenja > Izmjene i dopune Cjenovnika za Moja TV uslugu\n29.04.2022. Lejla Gačanin Obavještenja\nBH Telecom od 31. maja 2022. godine uvodi novu cijenu pristupa Moja TV usluzi od 1 KM za sve Moja TV pakete namijenjene rezidencijalnim korisnicima, koja će se primjenjivati u slučaju zaključenja ugovora za ovu uslugu sa obaveznim trajanjem 24 mjeseca.\nOsim ove, u Cjenovniku BH Telecoma se istovremeno vrše i sljedeće izmjene:\nizmjena teksta napomene Cjenovnika koja definiše sadržaj HBO Premium paketa, u skladu sa izmjenama u ponudi HBO sadržaja koje su nastupile 8. marta ove godine, odnosno u skladu sa globalnim ukidanjem HBO GO aplikacije i prelaskom na HBO Max;\ndopuna teksta napomena Cjenovnika u okviru ponude WiFi extender i Fritz!box uređaja, na način da se definiše da ovi uređaji ostaju aktivni i njihovo korištenje nastavlja i u slučaju promjene sa netFlat na Moja TV paket i obrnuto, izuzev ako korisnik ne zahtijeva drugačije;\ndopuna teksta napomene Cjenovnika sa definicijom da prilikom promjene Moja TV paketa određene dodatne usluge aktivirane na zahtjev korisnika, u zavisnosti od sadržaja paketa i prirode usluge, mogu ostati aktivne i na novoodabranom Moja TV paketu.


Prinos soje najveći od 1981. godine - Ozon Media\nSremska Mitrovica- Prema poslednjem izveštaju Sremske privredne komore, na Sremskim poljima berba i setva su završene, ostalo je samo da poljoprivrednici završe duboko oranje zemljišta.\nKako je za radio „Ozon“ rekao Vladimir Vlaović, sekretar Sremske privredne komore, soja i suncokret su obrani još krajem novembra a početkom decembra završeno je vađenje šećerne repe i branje kukuruza.\nSuncokret, koji je bio zasejan na 8 690 hektara, ove godine ima prinos od 3 tone po hektaru, što je na prošlogodišnjem nivou.\nSoja ove godine ima rekordni prinos, veći za 64% u odnosu na 2013. godinu i iznosi 3,6 tona po hektaru, što ujedno predstavlja i najveći prinos soje od 1981. godine.\nVeći prinos zabeležen je i kod šećerne repe, zasejane na površini od 13 751 hektara.\n„Ove godine prinos šećerne je veći za 12 % od prošlogodišnjeg i iznosi 63,1 tonu po hektaru“, rekao je Vladimir Vlaović, sekretar Sremske privredne komore.\nOn je dodao da problem poljoprivrednicima predstavlja digestija koja je između 10 i 13% ali i odvoz repe.\n„Problem je što je digstija šećerne repe manja i kreće se u rasponu od 10 do 13 %”, a poljoprivrednici imaju problem i sa odvoženjem šećerne repe. Uprkos velikim prinosima šećerne repe do sada je odveženo 95%“, rekao je Vlaović.\nPored soje, koja ima odličan prinos od 61 tonu po hektaru, dobar je i prinos merkantilnog kukuruza i iznosi 8,7 tona po hektaru.\n„Kada je setva u pitanju, stočna pšenica je ove jeseni zasejana na oko 32% površine više nego prošle godine, dok je ozimi ječam zasejan na 4 385 hektara, što je za 4 % manje nego 2013. godine.\nUljana repica je zasejana na 695 hektara.\nKomentarišući trenutne cene otkupa Vlaović je rekao da poljoprivrednici nisu zadovoljni jer su cene manje nego što su očekivali.\n„Prinosi su solidni, a cene su male“, rekao je Vlaović i naglasio da poljoprivrednici treba da obrate pažnju na ozime kulture koje su nikle jer su se pojavili sitni glodari, pa ako primete oštećenja da što pre počnu sa njihovim suzbijanjem.\n„Mogući račun od iduće grejne sezone“\nSastanak sa stočarim prvi korak novog vlasnika „Mitrosa“?


Nikola Petrović ulazi u posao sa vetroelektranama - Centar za istraživačko novinarstvo Srbije\nNikola Petrović, kum predsednika Srbije Aleksandra Vučića, postao je u avgustu suvlasnik firme Crni Vrh Power koja planira izgradnju vetroelektrane Crni vrh na teritoriji Žagubice, Bora i Majdanpeka, saznaje CINS. Kako smo ranije pisali, Petrović je već godinama u poslu sa malim hidroelektranama, a samo u 2019. godini država je od hidroelektrana povezanih sa njim otkupila struju u visini od 2,3 miliona evra.\nFirmu Crni Vrh Power iz Žagubice, čija je delatnost proizvodnja električne energije, prošle godine je osnovala firma W-Line u vlasništvu Ivana Pantelića, koji je u martu ove godine postao i direktni vlasnik. Prema ugovoru o prenosu udela, u koji je Centar za istraživačko novinarstvo Srbije (CINS) imao uvid, Nikoli Petroviću je u avgustu preneto 50% vlasništva firme za oko 37 hiljada dinara.\nReč je o kompaniji koja na tromeđi teritorija Bora, Majdanpeka i Žagubice treba da izgradi vetroelektranu Crni vrh, a vrednost ovog posla je, prema medijskim natpisima, oko 100 miliona evra. Planirana je izgradnja do 40 vetrogeneratora koji koriste snagu vetra za proizvodnju električne energije, od toga 21 na teritoriji Žagubice, 14 na teritoriji Bora i pet na teritoriji Majdanpeka.\nNikola Petrović, direktor Elektromreže Srbije (EMS) u periodu od septembra 2012. do kraja 2016. godine i kum predsednika Aleksandra Vučića, nije želeo da za CINS govori više o ovom poslu.\nPetrovićev novi poslovni partner Ivan Pantelić je vlasnik firme Kodar Energomontaža koja je specijalizovana za radove u oblasti prenosa i distribucije električne energije i telekomunikacionih sistema i opreme.\nU konzorcijumu sa drugim firmama, Kodar Energomontaža je u martu ove godine dobila od Elektromreže Srbije posao izgradnje dalekovoda od Kragujevca do Kraljeva. Na polaganju kamena temeljca za ovu izgradnju, u junu, bio je prisutan i Nikola Petrović. Tada je ministar rudarstva i energetike Aleksandar Antić izjavio da to što pored sadašnje direktorke EMS-a sedi i Nikola Petrović „govori da se radi sa dugoročnom vizijom i kontinuitetom koji obezbeđuje realizaciju strateških projekata“.\nNikola Petrović nije nov u poslu sa obnovljivim izvorima – na rekama u Srbiji se nalazi devet mini hidroelektrana (MHE) čije se vlasništvo dovodi u vezu sa njim. Osam MHE se nalazi u opštini Crna Trava, dok je jedna smeštena podno Kopaonika na reci Jošanici. Skoro sve su u vlasništvu Eco Energo Group, firme u kojoj je Petrović suvlasnik. O nastanku i poslovima ove kompanije, CINS je ranije pisao.\nSamo tokom 2019. godine ovih devet malih hidroelektrana je proizvelo i prodalo Elektroprivredi Srbije (EPS) struju u vrednosti od oko 2,3 miliona evra. Te, kao i ranijih godina, ukupna zarada ovih MHE bila je u vrhu kada su u pitanju isplate EPS-a povlašćenim proizvođačima struje, o čemu je CINS pisao ovde.\nPodsetimo, u Srbiji firme koje se bave proizvodnjom struje iz obnovljivih izvora energije, poput hidroenergije, energije vetra, biomase, solarne energije itd. imaju status povlašćenih proizvođača struje zbog obećanja države Energetskoj zajednici da će do 2020. godine 27% struje proizvoditi iz obnovljivih izvora. To znači da država električnu energiju proizvedenu iz obnovljivih izvora energije otkupljuje po višim cenama ne bi li podstakla investitore da još više ulažu u taj posao.\nUgovor o prenosu udela / Nikola Petrović i Ivan Pantelić (PDF)\nUgovor o prenosu udela / Nikola Petrović i Ivan Pantelić (Text)\n*Ugovor je dodat u tekst 15. septembra u 18:30 časova.\nEPS i Državna krađa“\nCrni vrh PowerNikola Petrovićobnovljivi izvori energijevetroelektrana


SNS se finansira od nelegalnih aktivnosti - Ozonpress :: internet portal\nSNS se finansira od nelegalnih aktivnosti\nTag: korupcija, nelegalne aktivnosti, pranje novca, SNS\nAgencija za borbu protiv korupcije zatražila je od Uprave za sprečavanje pranja novca da izvrši kontrolu transakcija Srpske napredne stranke, zbog sumnje da novac, koji im je kroz donacije uplaćivan uoči predsedničkih izbora 2017. godine, potiče od nelegalnih aktivnosti, između ostalih i pranja novca, piše BIRN.\nU zahtevu koji je dostavljen 16. oktobra 2017. godine, stoji da je analizom izveštaja o troškovima izborne kampanje Srpske napredne stranke, čiji je kandidat na izborima bio Aleksandar Vučić, Agencija utvrdila da se određeni broj osoba pojavljuje kao davalac priloga stranke u identičnom iznosu, navodi BIRN.\nAgenciji je bila sumnjiva učestalost transakcija kao i uplata jednakih ili zaokruženih iznosa. Sumnja se da osobe koje su uplatile novac nisu „njime raspolagale u trenutku davanja priloga“, kao i da sredstva „potiču iz nelegalnih aktivnosti imenovanih, u koje između ostalih spada i sumnja na pranje novca“. Osim Srpske napredne stranke, Agencija je tražila i proveru Narodnog slobodarskog pokreta, čiji je kandidat na izborima bio Miroslav Parović.\nOni su, prema izveštaju objavljenom na sajtu Agencije, za kampanju ove godine skupili nešto više od dva miliona dinara kroz 63 donacije – 28 ih je bilo u iznosu od po 30.000 dinara, a 18 od po 40.000 dinara. Dopis Upravi za sprečavanje pranja novca je potpisala direktorka Agencije Majda Kršikapa, koja je na to mesto izabrana 6. septembra 2017. a već 13. novembra je podnela neopozivu ostavku.\nČačani finansirali Vučićevu kampanju sa 5,9 miliona dinara\nBIRN je sredinom oktobra 2017. godine objavio istraživanje u kome je otkriveno da je skoro sedam hiljada ljudi doniralo naprednjacima i njihovom predsedničkom kandidatu Aleksandru Vučiću isti iznos od 40.000 dinara. U intervjuu za Insajder, predsednik Vučić je sumnje u vezi sa donacijama SNS-u pokušao da objasni kroz hipotetički primer: „Sedimo nas dvoje i bude tu i neki treći čovek. I ja kažem, ‘evo ja hoću da dam 800 evra, ali ne mogu da dam 800 evra, dozvoljeno je manje. Evo ti, izvoli novac, molim te, plati za našu stranku“.\nMeđutim, zahtev Agencije mogao bi da ostane bez odgovora, pošto iz Uprave za sprečavanje pranja novca objašnjavaju da pranje novca podrazumeva da je prethodno učinjeno krivično delo iz kojeg je proistekla imovina koja je predmet „pranja“.\n„Pošto u dopisu Agencije nije bilo opisano o kojim nelegalnim aktivnostima se radi, a Uprava nije iz dostavljenog dopisa mogla da izvede taj zaključak, Uprava nije dalje postupala po navedenom zahtevu“, navodi se u odgovoru BIRN-u.\nS druge strane, uoči kampanje za izbore 2014. godine, Uprava je proveravala donacije Srpskoj naprednoj stranci, iako ni tada nije utvrđeno krivično delo o poreklu novca. Tada su, kao što je BIRN objavio u svom istraživanju, zaključili da je 135 osoba gotovinski položilo po 40.000 dinara prvo na svoje račune, a odmah zatim ih prebacilo na račune SNS.\nOvi podaci su zatim prosleđeni Agenciji i postali su sastavni deo izveštaja poslatog Višem javnom tužilaštvu u martu ove godine. Dalje, piše BIRN, u inicijativi za pokretanje postupka kontrole koju je Agencija poslala Upravi u oktobru, ona se upravo poziva na ovo njeno postupanje iz 2014. godine.\nAgencija za borbu protiv korupcije je u avgustu tražila i od Ministarstva za rad, zapošljavanje, boračka i socijalna pitanja da proveri da li je neko od donatora ujedno i primalac socijalne pomoći. Tokom izbora 2012. i 2014. godine utvrđeno je da su novac strankama davali i oni koji su od države dobijali socijalnu pomoć, što je budilo sumnje da su oni samo paravan za prave donatore.\nIz Pres službe tog Ministarstva za BIRN su rekli da su Agenciji dostavili podatke koje im je tražila, ali nisu hteli da odgovore da li su pronašli neke nove slučajeve moguće zloupotrebe. Pored toga, Agencija za borbu protiv korupcije nije odgovorila na pitanja BIRN-a da li je Ministarstvo utvrdilo da su postojale osobe koje su u isto vreme bili donatori i korisnici socijalne pomoći.\nace 25/12/2017 u 22:42 Odgovorite\nSreca pa se DS finansirao iz legalnih aktivnosti! Ne zna se ko je gori, za sve njih Slobec je bio mala maca!\nNeobavešten 26/12/2017 u 07:44 Odgovorite\nJel to onaj Slobec što je kreirao hiperinflaciju, Jezdu, Dafinu… i novac iznosio na Kipar? Ovi posle njega samo primenjuju i razrađuju njegov recept ali u Srbiji se izgleda pamćenje smatra bespotrebnim luksuzom pa zato i jesmo tu gde smo.\nJatagan 26/12/2017 u 04:35 Odgovorite\nHajde neka se jedna od većih stranki pohvali čistim računom i to dokaže pa da im dam zauvek glas. Ma bre ljudi ovo je zamajavanje, sve to bre ko jaje jajetu\nNapalm 26/12/2017 u 08:24 Odgovorite\nSvakom ko je ikada glasao za SNS želim da završi na palijativnoj nezi u što kraćem roku, da oslobodi Srbiju svog postojanja\nobad 26/12/2017 u 10:48 Odgovorite\nIma i drugih načina finansiranja.Srem je pun ilegalnih kafana,radionica koje nepsećuje inspekcija iako svi znaju za njih.STA MISLITE KO SU VLASNICI.


I Nemci masovno odlaze u inostranstvo u potrazi za boljim životom › Made-in-Germany.rs\nMeđu Nemcima koji odlaze u inostranstvo zbog boljeg posla i više novca najviše je visokoobrazovanih stručnjaka, a najpopularnija destinacija je Švajcarska, susedna zemlja koja pripada nemačkom govornom području.\nRezultati studije Saveznog zavoda za istraživanje stanovništva pokazuju da tri četvrtine, odnosno 76 posto nemačkih emigranata ima univerzitetsku diplomu ili su doktori nauka u najboljim godinama (između 20. i 40.), iako samo četvrtina nemačkog stanovištva poseduje visoko obrazovanje. Veliki deo ispitanih je odgovorilo da je emigriralo iz profesionalnih razloga, a samo je 18 posto njih odgovorilo da Nemačku napušta zbog nezadovoljstva životom, piše Dojče vele.\n– Često se radi o sledećem koraku u karijeri, a više od 60 procenata ispitanika je reklo da im je neto prihod domaćinstva u inostranstvu bolji ili mnogo bolji od plate koju su imali poslednjih meseci u Nemačkoj. Njihov neto lični prihod se u proseku povećao za 1.186 eura mesečno – objasnio je politikolog Andreas Ete na predstavljanju rezultata studije u Berlinu.\nOvako izraženo povećanje prihoda ostaje čak i kada se u obzit uzme različita kupovna moć u zemljama u koje Nemci emigriraju. Ispitivanje je pokazalo da su svi emigranti profitirali u inostrnastvu od povećanja neto prihoda, a pogotovo oni koji nemaju visoku stručnu spremu. Ipak, kao jedinu negativnu posledicu emigracije 40 posto iseljenika je ukazalo na pogoršanje društvenih kontakata u inostranstvu.\nPodaci pokazuju da trenutno u inostranstvu živi oko četiri miliona Nemaca. U proseku svake godine zemlju napusti 180.000 nemačkih građana, a oko 130.000 se vrati, zbog čega ovoj zemlji ne preti trajni gubitak kvalifikovanih radnika, takozvani “odliv mozgova”. Ova studija je pokazala i da je boravak Nemaca u inostranstvu obično privremen i da traje samo nekoliko godina, što Andreas Ete naziva “cirkulacijom mozgova”.\nŠvajcarska je u proteklih deset godina bila ubedljivo najpopularnije odredište nemačkih iseljenika, u koju se preselilo njih gotovo 200.000. Na drugom mestu su Sjedinjene Američke Države sa 127.000 useljenih Nemaca, na trećem je Austrija sa 108.000, a na četvrtom mestu je Ujedinjeno Kraljevstvo sa 82.000 nemačkih imigranata. U odnosu na druge industrisjke zemlje, stopa iseljenika iz Nemačke je relativno visoka i iznosi 5,1 posto. Iz SAD se, na primer, iseljava 0,7 posto stanovništva, iz Japana 0,6, dok Poljska ima visoki procenat od 10 posto.\nStudija “German Emigration and Remigration Panel Study” (GERPS) je potpuno preokrenula tradicionalni pristup istraživanja migracija, jer ne istražuje imigrante u njihovoj ciljnoj zemlji, već pažnju usmerava na emigrante koji iz neke zemlje odlaze na različte strane. Savezni zavod za istraživanje stanovništva iz Vizbadena je studiju radio zajedno sa sociolozima sa Univerziteta Duizburg-Esen, a tokom istraživanja je anketirano više od 10.000 državljana Nemačke starosti od 20 do 70 godina, koji su se preselili u inostranstvo u periodu između jula 2017. i juna 2018. godine, ili su se u istom periodu vratili u Nemačku.


U Valensiji prva dama ulazi u TCR seriju - Serbiaring\nU Valensiji prva dama ulazi u TCR seriju\n04/27/2015 Aleksandar Babić TCR, Vesti 0\nKada nastupajućeg vikenda TCR Internacionalna serija bude održavala svoju treću ovogodišnju rundu, među takmičarima na autodromu Rikardo Tormo u Valensiji pojaviće se i prva pripadnica lepšeg pola.\nOsamnaestogodišnja Francuskinja Lusil Siprijano provela je deset sezona u karting trkama, potom je nastupala u takmičenjima jednoseda na F4 nivou, a u 2014. učestvovala je u VW široko kupu, zauzevši deseto mesto u generalnom plasmanu. Taj rezultat otvorio joj je vrata Seat leon Evrokupa, u kojem je tokom tek okončanog vikenda debitovala na Pol Rikaru, a u okviru FIA programa „žene u auto-sportu“.\nSa istom tehnikom, za volanom „seat leon kup rejsera“ ekipe JSB, Lusil će se u Valensiji pojaviti na startu trka TCR serije. „O tome ću početi da razmišljam u ponedeljak (posle Seat leon Evrokupa)“, rekla je tinejdžerka iz Nice. „Verovatno ću se malo unervoziti, jer je to takmičenje visokog nivoa i sve će mi biti novo: staze, gume i ogromna većina mojih rivala.“\nLusil je na Pol Rikaru stigla osma na cilj trke 1, dok trku 2 nije završila. Govoreći o svom mestu u četvorotočkaškom univerzumu, Francuskinja priznaje da ničim drugim nije ni želela da se bavi: „S kartingom sam počela kada sam imala sedam godina, verovatno je pomoglo to što je moj tata vlasnik kartodroma. Koliko mogu da se vratim u uspomene iz detinjstva, ovo je sve što sam zaista htela da radim. Volim brzinu, naravno, ali najviše volim da se takmičim i da se borim.“\nKastratović Serbiaringu otkrio CEZ planove


Federacija BiH proteklih nekoliko meseci borila se sa najvećom epidemijom morbila od okončanja rata u BiH, a Zavodu za javno zdravstvo FBiH od početka godine do avgusta prijavljena su 1.304 slučaja obolelih.\nAvaz piše da je najviše obolelih bilo u Sarajevskom kantonu 854, a potom u Srednjobosanskom 285 i Unsko-sanskom 83.\nU Republici Srpskoj je ove godine broj obolelih od morbila bio oko 40.\nIz Zavoda za javno zdravstvo FBiH navode da najveći broj obolelih od morbila u FBiH, oko 48 odsto, čine deca u dobi do četiri godine, te otprilike 17 odsto dece od pet do devet godina.\nNajvažnija intervencija za sprečavanje pojave bolesti jeste da se dostigne 95 odsto pokrivenosti vakcinacijom dece s dve doze vakcine na području svih kantona i vakcinacijom drugih koji nisu vakcinisani, prenosi Srpskainfo.\nDeca treba da budu vakcinisana nakon godinu i u šestoj godini. Kasno je vakcinisati se sa tri godine, pogotovo ako se jave epidemije, jer su moguće veće komplikacije.\nNAJVEĆI BROJ NIJE VAKCINISAN Od januara do septembra od morbila OBOLELO 868 OSOBA\nMORBILI I DALJE PRETE Broj obolelih od ove zarazne bolesti će se POVEĆATI\nZa šest meseci na području Kantona Sarajevo 856 obolelih od morbila